**Zmluva o službách vo verejnom záujme vo vnútroštátnej pravidelnej mestskej autobusovej doprave**

**na území mesta trnava**

uzavretá podľa ust. § 21 v spojení s ust. § 20 a ust. § 44 písm. h) zákona č. 56/2012 Z. z. o cestnej doprave v znení neskorších predpisov

1. **zmluvné strany**
   1. **Objednávateľ: mesto Trnava**

Sídlo: Hlavná ulica 1, 917 71 Trnava, Slovenská republika

IČO: 00 313 114

DIČ / IČ DPH: 2021175728 / nie je platcom DPH

Menom ktorého koná JUDr. Peter Bročka, LL.M., primátor mesta

Bankové spojenie: ........................................

IBAN: ........................................ BIC (SWIFT) kód: ..........................

(ďalej len „**Objednávateľ**“)

* 1. **Dopravca:** [**uviesť obchodné meno**]

Sídlo: [uviesť sídlo]

IČO: [uviesť identifikačné číslo]

DIČ / IČ DPH: [uviesť daňové identifikačné číslo] / [uviesť identifikačné číslo pre daň z pridanej hodnoty]

Registrácia: [uviesť identifikáciu registra, v ktorom je Dopravca zapísaný a registračné údaje evidované v príslušnom registri]

Menom ktorého koná: [uviesť meno a priezvisko, funkcia]

Bankové spojenie: [uviesť bankové spojenie]

IBAN: [uviesť IBAN] BIC (SWIFT) kód: [uviesť BIC]

(ďalej len „**Dopravca**“)

uzatvárajú túto Zmluvu o službách vo verejnom záujme vo vnútroštátnej pravidelnej autobusovej doprave (mestskej hromadnej doprave) na území mesta Trnava (ďalej len „**Zmluva**“).

1. **úvodné ustanovenia**
   1. Vyššie uvedené Zmluvné strany uzatvárajú túto Zmluvu vedené **(i)** snahou zabezpečiť primeraný rozsah dopravných služieb v prospech verejnosti vo vnútroštátnej pravidelnej mestskej hromadnej autobusovej doprave na území mesta Trnava **(ii)** záujmom o spoluprácu Zmluvných strán pri zabezpečovaní vnútroštátnej pravidelnej mestskej hromadnej autobusovej dopravy na území mesta Trnava, a **(iii)** zámerom upraviť právne a finančné vzťahy medzi Zmluvnými stranami, ktoré pri poskytovaní služieb vo verejnom záujme vo vnútroštátnej pravidelnej mestskej hromadnej autobusovej doprave vznikajú.
   2. Objednávateľ je podľa ust. § 19 ods. 1 Zákona o cestnej doprave v znení neskorších predpisov oprávnený vo verejnom záujme objednať dopravné služby v rozsahu potrebnom na zabezpečenie dopravnej obslužnosti svojho územia. Dopravnou obslužnosťou sa pre účely tejto Zmluvy v súlade s ust. § 18 Zákona o cestnej doprave rozumie vytvorenie ponuky primeraného rozsahu Dopravných služieb vo vnútroštátnej doprave na zabezpečenie MAD na území mesta Trnava. Primeraným rozsahom sa rozumie počet spojov za deň, presnosť a pravidelnosť jednotlivých spojov na jednotlivých autobusových linkách na uspokojenie dopytu verejnosti počas jednotlivých dní v týždni pri zohľadnení možností súbežných prepráv a prestupu, vzdialenosti k zastávkam, priepustnosti ciest v priebehu dňa, bezpečnosti prepráv, výbavy a kapacity vozidiel a cestovného pre vybrané skupiny cestujúcich.
   3. Služby vnútroštátnej pravidelnej mestskej hromadnej autobusovej dopravy (Dopravné služby) bude podľa tejto Zmluvy poskytovať prepravca (Dopravca), ktorý bol vybraný postupom na zadávanie zmlúv o službách vo verejnom záujme podľa čl. 5 Nariadenia Európskeho parlamentu a Rady (ES) č. 1370/2007 o službách vo verejnom záujme v železničnej a cestnej osobnej doprave, ktorým sa zrušujú nariadenia Rady (EHS) č. 1191/69 a (EHS) č. 1107/70 a podľa zákona č. 343/2015 Z. z. o verejnom obstarávaní v znení neskorších predpisov.
2. **definície a výklad**
   1. Zmluvné strany sa dohodli, že na účely tejto Zmluvy budú mať nasledovné pojmy a definície význam uvedený v tomto bode Zmluvy. Pojmy a definície zavedené v iných ustanoveniach tejto Zmluvy budú mať význam, ktorý im vyplýva z týchto iných ustanovení Zmluvy.

|  |  |
| --- | --- |
| **„Cestovný poriadok“** | znamená cestovný poriadok zostavený a schválený podľa ust. § 15 Zákona o cestnej doprave, ktorý platí v príslušnom kalendárnom roku alebo bude platiť v nasledujúcom kalendárnom roku na území mesta Trnava. |
| **„Dopravca“** | znamená Zmluvnú stranu uvedenú v bode 1.2. Zmluvy. |
| **„Dopravná licencia“** | znamená dopravnú licenciu vydanú Objednávateľom (vrátane ich neskorších zmien), na základe ktorých je Dopravca oprávnený poskytovať Dopravné služby podľa tejto Zmluvy. |
| **„Dopravné služby“** | znamenajú služby vo verejnom záujme poskytované Dopravcom v oblasti pravidelnej mestskej autobusovej dopravy na území mesta Trnava podľa tejto Zmluvy (vychádzajúc z Ročného Plánu dopravnej obslužnosti), ktoré vyhovujú základným požiadavkám plynulosti, pravidelnosti, kapacity, kvality a bezpečnosti prepravy cestujúcich, vrátane dopravných výkonov za regulované ceny. |
| **„EON“** | má význam uvedený v bode 6.2.2. Zmluvy, |
| **„Krycí list“** | má význam uvedený v bode 6.2.11. Zmluvy, |
| „**Maximálne EON**“ | majú význam uvedený v bode 6.2.3. Zmluvy. |
| „**MAD**“ | znamená pravidelná mestská hromadná autobusová doprava vykonávaná Dopravcom podľa tejto Zmluvy na území mesta Trnava. |
| „**Manipulačné km**“ | znamenajú prístavné, odstavné kilometre a kilometre súvisiace so zabezpečením prevádzkového záväzku Dopravcu, ktoré sa nezapočítavajú do Vozokilometrov. Manipulačné km Dopravca vykazuje oddelene (osobitne) od Vozokilometrov raz mesačne pre každú linku samostatne a raz ročne vykoná vyúčtovanie Manipulačných km v súlade s ustanoveniami tejto Zmluvy. |
| „**Nariadenie**“ | znamená Nariadenie Európskeho parlamentu a Rady (ES) č. 1370/2007 o službách vo verejnom záujme v železničnej a cestnej osobnej doprave, ktorým sa zrušujú nariadenia Rady (EHS) č. 1191/69 a (EHS) č. 1107/70. |
| „**Občiansky zákonník**“ | znamená zákon č. 40/1964 Zb. Občiansky zákonník v znení neskorších predpisov. |
| „**Obchodný zákonník**“ | znamená zákon č. 513/1991 Zb. Obchodný zákonník v znení neskorších predpisov. |
| „**Objednávateľ**“ | znamená mesto Trnava (bod 1.1. Zmluvy). |
| **„Písomnosť“** | znamená akékoľvek oznámenie, podnet, informáciu a iné vyjadrenie pozostávajúce zo slov alebo čísiel, ktoré možno čítať a reprodukovať a následne odovzdať ďalej v listinnej alebo elektronickej podobe. |
| „**Plán dopravnej obslužnosti**“ | znamená plán dopravnej obslužnosti vo význame podľa ust. § 20 Zákona o cestnej doprave platný pre územie mesta Trnava. |
| **„Pracovný deň“** | znamená každý deň okrem soboty, nedele, štátneho sviatku, iného dňa pracovného pokoja podľa zákona č. 241/1993 Z.z. o štátnych sviatkoch, dňoch pracovného pokoja a pamätných dňoch v znení neskorších predpisov, prípadne iného dňa, o ktorom tak Objednávateľ rozhodne a takúto skutočnosť oznámi Poskytovateľovi, a to najneskôr 3 (tri) dní pred takýmto dňom. |
| „**Predpokladané EON**“ | majú význam uvedený v bode 6.2.4. Zmluvy. |
| „**Predpokladaný Príspevok**“ | má význam uvedený v bode 6.2.10. Zmluvy. |
| „**Prepravný poriadok**“ | znamená prepravný poriadok Dopravcu v platnom znení, ktorý bol vypracovaný v súlade so Zákonom o cestnej doprave. |
| „**Primeraný zisk**“ | má význam uvedený v bode 6.2.5. Zmluvy. |
| „**Príspevok**“ | má význam uvedený v bode 6.2.1. Zmluvy. |
| „**Ročný Plán dopravnej obslužnosti**“ | znamená Plán dopravnej obslužnosti vypracovaný Objednávateľom, ktorý tvorí podklad na zostavenie Cestovného poriadku Dopravcom na nasledujúci kalendárny rok; Objednávateľ, na účely zostavenia Cestovného poriadku na nasledujúci kalendárny rok, predkladá Dopravcovi Ročný Plán dopravnej obslužnosti v lehote podľa tejto Zmluvy. |
| „**Vozokilometer**“ alebo tiež „**VZKM**“ | znamenajú kilometre najazdené vozidlami MAD, ktoré sa započítavajú do objemu objednaných výkonov Dopravných služieb podľa Cestovného poriadku; do počtu Vozokilometrov sa nezapočítavajú Manipulačné km; do počtu Vozokilometrov sa započítavajú Prípustné Obchádzky a tiež Obchádzky prevyšujúce rozsah Prípustných Odchýlok, ak boli Objednávateľom vopred schválené. |
| „**Výnosy**“ | majú význam uvedený v bode 6.2.7. Zmluvy. |
| „**Vyúčtovanie**“ | má význam uvedený v bode 6.5. Zmluvy. |
| „**Zákon o cestnej doprave**“ | znamená zákon č. 56/2012 Z. z. o cestnej doprave v znení neskorších predpisov vrátane podzákonných vykonávacích predpisov. |
| **„Zákon o DPH“** | znamená zákon č. 222/2004 Z. z. o dani z pridanej hodnoty v znení neskorších predpisov. |
| „**Zákon o slobodnom prístupe k informáciám**“ | znamená zákon č. 211/2000 Z. z. o slobodnom prístupe k informáciám v znení neskorších predpisov. |
| „**Zákon o verejnom obstarávaní**“ | znamená zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. |
| „**Záväzný objem VZKM**“ | znamená objem výkonov Dopravných služieb vo Vozokilometroch za príslušný kalendárny rok vyplývajúci z Objednávateľom schváleného Cestovného poriadku. |
| „**Zmluva**“ | znamená túto Zmluvu o službách vo verejnom záujme vo vnútroštátnej pravidelnej autobusovej doprave (mestskej hromadnej doprave) na území mesta Trnava. |
| „**Zmluvná strana“** alebo **„Zmluvné strany“** | v jednotnom čísle znamená ktorúkoľvek zmluvnú stranu tejto Zmluvy, t.j. Objednávateľa a Dopravcu jednotlivo; a v množnom čísle obe zmluvné strany tejto Zmluvy, t.j. Objednávateľa a Dopravcu spoločne. |

* 1. Pokiaľ z kontextu Zmluvy výslovne nevyplýva inak, platia pre Zmluvu nasledovné výkladové pravidlá:
     1. delenie tejto Zmluvy na články, odseky a body a vkladanie nadpisov slúži len pre ľahšiu orientáciu a definovanie odkazov v texte a nemá vplyv na vysvetľovanie alebo výklad tejto Zmluvy. Výrazy „Zmluva“, „v Zmluve“, „vyššie“, „nižšie“ a podobné vyjadrenia sa vzťahujú na túto Zmluvu a nie iba na niektorý jej konkrétny článok, odsek alebo bod alebo inú časť a budú sa týkať aj akejkoľvek dodatočnej dohody k Zmluve; odkazy na články, odseky a body uvedené v Zmluve sú odkazmi na články, odseky a body Zmluvy,
     2. pokiaľ zo Zmluvy nevyplýva niečo iné, slová použité v Zmluve v jednotnom čísle sa vzťahujú aj na množné číslo a naopak. Odkaz na akýkoľvek gramatický rod zahŕňa všetky ostatné gramatické rody,
     3. výraz „tretia osoba“ zahŕňa akúkoľvek fyzickú alebo právnickú osobu, združenie, nadáciu, orgán, inú entitu alebo osobu, ktorá má podľa práva akejkoľvek jurisdikcie právnu spôsobilosť, či už v plnom alebo v obmedzenom rozsahu,
     4. „písomne“, „písomný“, „písomná forma“ znamená akékoľvek vyjadrenie pozostávajúce zo slov alebo čísiel, ktoré možno čítať a reprodukovať a následne odovzdať ďalej v listinnej alebo elektronickej podobe,
     5. akékoľvek slovné spojenie obsahujúce pojmy „vrátane“, „tiež“, „najmä“ alebo iné pojmy s podobným významom, je vykladané ako názorné a neobmedzujúce (nezužujúce) zmysel a význam slov, ktoré tomuto pojmu predchádzajú,
     6. odkazy na túto Zmluvu znamenajú tiež odkaz na jej prílohy,
     7. odkazy na akýkoľvek právny predpis alebo ustanovenie právneho predpisu, zákon, nariadenie, vyhlášku, smernicu, štatút, technickú normu alebo legislatívu (tak Slovenskej republiky ako aj Európskej únie) (ďalej len „**Právny predpis**“) zahrňujú odkazy na 
        1. takýto Právny predpis vrátane všetkých jeho neskorších zmien, noviel, doplnkov alebo použitia podľa alebo v súlade s iným Právnym predpisom (pred dňom, v deň alebo po dni podpisu tejto Zmluvy),
        2. akýkoľvek Právny predpis, ktorý bol Právnym predpisom nahradený,
        3. akúkoľvek vykonávaciu legislatívu (pred dňom, v deň alebo po dni podpisu tejto Zmluvy) na základe takéhoto Právneho predpisu, vrátane všetkých jeho neskorších zmien, noviel doplnkov alebo použitia popísaných v bode 3.2.7.1. vyššie alebo na základe akéhokoľvek právneho predpisu popísaného v bode 3.2.7.2. vyššie.

1. **Predmet zmluvy**
   1. Predmetom tejto Zmluvy je
      1. záväzok Dopravcu vykonávať vo verejnom záujme Dopravné služby na území mesta Trnava, ktoré by inak, najmä pre ich ekonomickú nevýhodnosť, vôbec neposkytoval, neposkytoval v požadovanom rozsahu alebo kvalite alebo by ich neposkytoval za určené základné cestovné, ale ktoré sú podľa Plánu dopravnej obslužnosti / Ročného Plánu dopravnej obslužnosti potrebné na zabezpečenie dopravnej obslužnosti územia mesta Trnava,
      2. záväzok Dopravcu splniť prepravnú, prevádzkovú a tarifnú povinnosť špecifikovanú v tejto Zmluve, v Prepravnom poriadku, v Dopravných licenciách a podľa Cestovného poriadku počas účinnosti tejto Zmluvy,
      3. záväzok Objednávateľa uhradiť Dopravcovi Príspevok spôsobom, vo výške a v lehotách podľa tejto Zmluvy.
   2. Objednávateľ udeľuje Dopravcovi počas doby trvania tejto Zmluvy výlučné právo na poskytovanie Dopravných služieb v sieti MAD v meste Trnava.
   3. Objednávateľ sa zaväzuje, že v súvislosti s uzatvorením tejto Zmluvy, Objednávateľ pri výkone svojej pôsobnosti na úseku cestnej dopravy ako správny orgán udelí Dopravcovi Dopravnú licenciu oprávňujúcu Dopravcu prevádzkovať autobusové linky v rámci MAD na území mesta Trnava na obdobie účinnosti tejto Zmluvy, a to ako výhradné právo vykonávať MAD na skupine autobusových liniek na území mesta Trnava bez účasti iných dopravcov.
   4. MAD sa vykonáva na uspokojenie prepravných potrieb cestujúcej verejnosti ako pravidelne opakovaná preprava vopred nevymedzeného okruhu cestujúcich po vopred určenej trase dopravnej cesty s určenými zástavkami na nastupovanie a vystupovanie cestujúcich. Súčasťou MAD je preprava príručnej batožiny, prípadne aj cestovnej batožiny, domácich zvierat a autobusových zásielok. Dopravca je povinný vykonávať Dopravné služby špecifikované v tejto Zmluve podľa platnej Dopravnej licencie, podľa Prepravného poriadku Dopravcu a podľa tarify (tarifná povinnosť), ktorá je súčasťou Prepravného poriadku.
2. **podmienky poskytovania dopravných služieb a rozsah dopravných služieb**
   1. **Záväzný objem VZKM pre rok 2021:** Zmluvné strany sa dohodli, že Dopravca zabezpečí na území mesta Trnava Dopravné služby v rozsahu podľa Cestovného poriadku platného pre rok 2021 (= Záväzný objem VZKM pre rok 2021). **Plánovaný (predpokladaný) Záväzný objem VZKM** **pre rok 2021** je **1 050 000** **VZKM (slovom: jeden milión päťdesiattisíc vozokilometrov)**. Plánovaný Záväzný objem VZKM pre rok 2021 predstavuje predpokladaný rozsah Dopravných služieb, ktorý bude použitý na účely určenia výšky Ceny za 1 VZKM (bod 6.2.9. Zmluvy). Dopravca je povinný vykonávať Dopravné služby v súlade s Dopravnou licenciou, Plánom dopravnej obslužnosti a Cestovným poriadkom platným pre prvý kalendárny rok trvania tejto Zmluvy (t. j. rok 2021) – rozdiel v objeme Dopravných služieb podľa plánovaného Záväzného objemu VZKM pre rok 2021 a podľa Záväzného objemu VZKM v zmysle Cestovného poriadku platného pre rok 2021 nesmie presiahnuť hodnotu uvedenú v bode 5.6. Zmluvy (nesmie byť vyšší o viac ako 10 % z hodnoty plánovaného Záväzného objemu VZKM pre rok 2021) – na odchýlky medzi plánovaným Záväzným objemom VZKM pre rok 2021 a Záväzným objemom VZKM podľa Cestovného poriadku platného v roku 2021 sa primerane použije bod 5.6. Zmluvy.
   2. **Plánovaný objem VZKM pre obdobie 10 (desať) rokov:** Plánovaný rozsah celkových Vozokilometrov za celú dobu účinnosti Zmluvy, t. j. za obdobie 10 (slovom: desať)rokov, tak predstavuje objem **10 500 000 VZKM** (slovom: desať miliónov päťstotisíc vozokilometrov) (ďalej len „**Plánovaný objem VZKM**“).
   3. Pre vylúčenie akýchkoľvek pochybností platí, že do počtu VZKM (objemu Dopravných služieb) sa nezapočítavajú Manipulačné km.
   4. **Záväzný objem VZKM pre ďalšie kalendárne roky trvania Zmluvy:** Zmluvné strany sa dohodli, že záväzný objem výkonov Dopravných služieb pre jednotlivé kalendárne roky, bude upravovať Cestovný poriadok schválený Objednávateľom pre príslušný kalendárny rok podľa bodu 5.5. Zmluvy; v prípade, ak Objednávateľ neschváli Cestovný poriadok pre príslušný kalendárny rok podľa bodu 5.5.3. Zmluvy alebo nedôjde k uzavretiu dodatku podľa bodu 5.7. Zmluvy (ak nastane situácia podľa bodu 5.7.), platí, že záväzný objem výkonov Dopravných služieb v meste Trnava bude v príslušnom roku zodpovedať objemu Dopravných služieb (vo VZKM) podľa Objednávateľom naposledy schváleného Cestovného poriadku.
   5. Zmluvné strany sa zaväzujú vzájomne si každoročne, odsúhlasovať Záväzný objem VZKM na nasledujúci kalendárny rok nasledovným spôsobom:
      1. Objednávateľ do **15.09. aktuálneho kalendárneho roka** doručí Dopravcovi Ročný Plán dopravnej obslužnosti na nasledujúci kalendárny rok, ktorý bude tvoriť pre Dopravcu podklad na vypracovanie návrhu cestovného poriadku na nasledujúci kalendárny rok. Táto povinnosť sa prvýkrát uplatní k 15.09.2021.
      2. Dopravca najneskôr do **01.11. aktuálneho kalendárneho roka** na základe Ročného Plánu dopravnej obslužnosti zostaví a predloží Objednávateľovi návrh cestovného poriadku pre mesto Trnava na nasledujúci kalendárny rok. Táto povinnosť sa prvýkrát uplatní k 01.11.2021.
      3. Objednávateľ najneskôr **do 15.11. aktuálneho kalendárneho roka** schváli návrh cestovného poriadku, ktorý zostavil Dopravca a v ktorom Dopravca v plnej miere reflektoval Ročný Plán dopravnej obslužnosti – táto povinnosť sa prvýkrát uplatní k 15.11.2021; v prípade existencie rozporu návrhu cestovného poriadku s Ročným Plánom dopravnej obslužnosti, sú Zmluvné strany povinné rokovať o zmene návrhu cestovného poriadku, prípadne o úprave Ročného Plánu dopravnej obslužnosti. Dopravca je povinný upraviť návrh cestovného poriadku tak, aby bol návrh cestovného poriadku v súlade s dohodou o zmene návrhu cestovného poriadku a ak Zmluvné strany nedospejú k dohode – aby bol v súlade Ročným Plánom dopravnej obslužnosti, a predložiť Objednávateľovi takto upravený návrh cestovného poriadku najneskôr do **15.11. aktuálneho kalendárneho roka**. Objednávateľ upravený návrh cestovného poriadku schváli najneskôr do **30.11. aktuálneho kalendárneho roka** Táto povinnosť sa prvý krát uplatní k 15.11.2021 (povinnosť Dopravcu doručiť upravený návrh cestovného poriadku) a k 30.11.2021 (povinnosť Objednávateľa schváliť upravený cestovný poriadok).
   6. Objednávateľ je oprávnený každoročne počas účinnosti tejto Zmluvy zvýšiť rozsah Dopravných služieb (VZKM) maximálne o 10 % (desať percent) (vrátane) oproti Záväznému objemu VZKM za bezprostredne predchádzajúci kalendárny rok len z nasledovného dôvodu: ak v dôsledku vzniku / zmeny / zániku verejného záujmu (napr. zriadenie, zrušenie školského zariadenia, vznik, zánik pracovných príležitostí, zmena technického stavu a priechodnosti ciest na trase autobusovej linky a pod.) bude potrebné vytvoriť nové / zmeniť existujúce spoje a /alebo linky, t. j. z dôvodu verejného záujmu bude potrebné zmeniť rozsah Dopravných služieb – existenciu dôvodu na zmenu a ani samotný dopad zmeny Objednávateľ nie je schopný v čase uzavretia Zmluvy predvídať. Dopravca je povinný akceptovať a prijať zmeny rozsahu (zvýšenie) plnenia Dopravných služieb. Zmluvné strany sa dohodli, že zmena rozsahu Dopravných služieb v priebehu kalendárneho roka (tzn. mimoriadna zmena Cestovného poriadku podľa § 15 ods. 4 Zákona o cestnej doprave) nebude mať vplyv na výšku Ceny za 1 VZKM (bod 6.2.9. Zmluvy). V prípade, ak si zvýšenie objemu Dopravných služieb podľa tohto bodu Zmluvy vyžiada navýšenie počtu autobusov nad rámec dohodnutý v bode 8.1.9. Zmluvy, Zmluvné strany sa dodatkom k tejto Zmluve dohodnú na zmene bodu 8.1.9. Zmluvy spočívajúcej v navýšení Minimálneho počtu autobusov, ktorý bude povinný zabezpečiť Dopravca. Zmluvné strany sa v dodatku k tejto Zmluve dohodnú na primeranej lehote, v ktorej bude Dopravca povinný zabezpečiť navýšenie Minimálneho počtu vozidiel. V prípade, ak zmena Cestovného poriadku a potreba nasadenia Minimálneho počtu autobusov budú mať vplyv na výšku EON Dopravcu, Zmluvné strany sa v dodatku tiež dohodnú na úprave prílohy č. 2 - Maximálne EON.
   7. V prípade, ak z dôvodu verejného záujmu bude potrebné navýšiť rozsah Dopravných služieb (VZKM) o viac ako 10 % (desať percent) (vrátane) oproti Záväznému objemu VZKM za bezprostredne predchádzajúci kalendárny rok budú Zmluvné strany v dobrej viere rokovať o spôsobe ich realizácie a úprave rozsahu Dopravných služieb (existenciu dôvodu na zmenu a ani samotný dopad zmeny Objednávateľ nie je schopný v čase uzavretia Zmluvy predvídať) – v takomto prípade sa Zmluvné strany dohodnú na Záväznom objeme VZKM pre nasledujúci kalendárny rok, v ktorom majú byť Dopravné služby uskutočnené formou písomného dodatku k tejto Zmluve. V prípade, ak si zvýšenie objemu Dopravných služieb podľa tohto bodu Zmluvy vyžiada navýšenie počtu autobusov nad rámec dohodnutý v bode 8.1.9. Zmluvy, Zmluvné strany v dodatku k tejto Zmluve dohodnú tiež na zmene bodu 8.1.9. Zmluvy spočívajúcej v navýšení Minimálneho počtu autobusov, ktorý bude povinný zabezpečiť Dopravca. Zmluvné strany sa v dodatku k tejto Zmluve dohodnú na primeranej lehote, v ktorej bude Dopravca povinný zabezpečiť navýšenie Minimálneho počtu vozidiel. V prípade, ak zmena Cestovného poriadku a potreba nasadenia Minimálneho počtu autobusov budú mať vplyv na výšku EON Dopravcu, Zmluvné strany sa v dodatku tiež dohodnú na úprave prílohy č. 2 - Maximálne EON.
   8. **Zmluvné strany sa dohodli, že akékoľvek navýšenie rozsahu Dopravných služieb podľa bodu 5.6. Zmluvy a bodu 5.7. Zmluvy nesmie v súhrne, za celé obdobie trvania tejto Zmluvy, presiahnuť 25 % (dvadsaťpäť percent) z Plánovaného objemu VZKM na 10 rokov podľa bodu 5.2. Zmluvy, t. j. nesmie presiahnuť 25 % z 10 500 000 VZKM. Zmluvné strany opätovne berú na vedomie, že existenciu dôvodu (či, kedy a v akom rozsahu nastane) zmeny a ani samotný dopad zmeny Objednávateľ nie je schopný v čase uzavretia Zmluvy predvídať – Objednávateľ vie predvídať zmenu len vo všeobecnej rovine. Zmluvné strany berú na vedomie, že akákoľvek zmena Zmluvy, a to bez ohľadu na dôvod jej zmeny (či už podľa bodu 5.6. Zmluvy alebo bodu 5.7. Zmluvy, alebo z iných Zákonom o verejnom obstarávaní prípustných dôvodov na zmenu Zmluvy) musia byť realizované v súlade so Zákonom o verejnom obstarávaní.**
   9. Dopravca je oprávnený ročne žiadať úhradu ekonomicky oprávnených nákladov vynaložených na Manipulačné km v rozsahu maximálne 10 % (desať percent) z ročného objemu skutočne vykonaných VZKM. Na účely tohto bodu Zmluvy sa za ekonomicky oprávnené náklady považujú náklady, ktoré Dopravca vynaložil na uskutočnenie Manipulačných km – primerane sa aplikuje definícia EON podľa bodu 6.2.2. Zmluvy. Dopravca je povinný vykazovať objem Manipulačných km raz mesačne, oddelene od VZKM, v lehote podľa bodu 8.1.21. Zmluvy. Dopravca je povinný uviesť celkový rozsah Manipulačných km za kalendárny rok a výšku úhrady za Manipulačné km v ročnom Vyúčtovaní Dopravných služieb – Dopravca berie na vedomie, že má nárok na úhradu ekonomicky oprávnených nákladov vynaložených na Manipulačné km maximálne v rozsahu 10 % (osem percent) z ročného objemu skutočne vykonaných VZKM, pričom výška nákladov na Manipulačné km nesmie prekročiť hodnoty jednotlivých Maximálnych EON, ktoré budú platné v čase vykonania Manipulačných km, pričom sa bude vychádzať z Maximálnych EON pripadajúcich na 1 VZKM (príklad: ak Dopravca robí vyúčtovanie Manipulačných km vykonaných v roku 2023, náklady na 1 Manipulačný km nesmú prekročiť hodnoty Maximálnych EON platných v roku 2023 pripadajúcich na 1 VZKM). Objednávateľ uhradí náklady na Manipulačné km za predchádzajúci kalendárny rok na základe ročného Vyúčtovania v lehote na úhradu Príspevku (bod 6.3.2. Zmluvy); Dopravca nemá nárok na úhradu preddavkov za náklady na Manipulačné km, ak sa Zmluvné strany nedohodnú inak.
   10. **Odchýlky od dohodnutého rozsahu VZKM Dopravných služieb v dôsledku vzniku potreby obchádzok:**
       1. Zmluvné strany berú na vedomie, že počas platnosti príslušného Cestovného poriadku môžu nastať nepredvídateľné situácie (napr. výluky, uzávierky, obchádzky, dopravné zápchy, technické poruchy, dopravné nehody, živelné pohromy a. i., na základe ktorých môže dôjsť k zmene trasy spojov liniek, alebo odchýlkam od schváleného Cestovného poriadku, a tým aj k zníženiu alebo navýšeniu kilometrov oproti Záväznému objemu VZKM (ďalej len „**Obchádzky**“ alebo tiež „**Obchádzkové trasy**“). Obchádzky sa nezapočítavajú do Záväzného objemu VZKM.
       2. Objednávateľ sa aj bez potreby vyhotovenia dodatku k tejto Zmluve zaväzuje akceptovať mesačné Obchádzky do výšky (vrátane) 1 % zo Záväzného objemu VZKM pripadajúcich podľa aktuálne platného Cestovného poriadku na kalendárny mesiac, v ktorom došlo k Obchádzke (ďalej len „**Prípustné Obchádzky**“).
       3. Zmluvné strany sa ďalej dohodli, že akékoľvek Obchádzky nad rozsah Prípustných Obchádzok je Objednávateľ povinný vopred včas oznámiť Dopravcovi, pričom Dopravca si následne písomne odsúhlasí s Objednávateľom ďalší postup – vyhotovenie dodatku k tejto Zmluve sa nevyžaduje.
       4. Objednávateľ sa zaväzuje uhradiť Dopravcovi Príspevok za Dopravné služby z dôvodu vzniku Obchádzok (za Prípustné Obchádzky a tiež za Obchádzky prevyšujúce rozsah Prípustných Odchýlok, ak boli Objednávateľom vopred schválené), pričom cena za 1 VZKM zostáva nezmenená. Obchádzkové trasy budú vyúčtované v rámci mesačných Výkazov s uvedením **(i)** dĺžky Obchádzkových trás (t. j. počet skutočne ubehnutých Vozokilometrov), **(ii)** liniek, ktorých sa Obchádzky týkajú.
   11. Zmluvné strany sa dohodli, že v prípade, ak nastanú okolnosti súvisiace s vyššou mocou ako právnou skutočnosťou spočívajúcou v mimoriadnej, nepredvídateľnej, neodvrátiteľnej a nezavinenej udalosti (napr. vrátane, nie však výlučne štrajku alebo nepriaznivých poveternostných podmienok, pandémie, epidémie), ktoré znemožnia alebo obmedzia Dopravcu v poskytovaní Dopravných služieb podľa tejto Zmluvy, Dopravca vykoná Dopravné služby len v rozsahu možnom, a to vždy s prihliadnutím na bezpečnosť cestujúcich. V prípade vzniku takejto situácie je Dopravca povinný o nej bezodkladne informovať Objednávateľa, najneskôr do 24 (dvadsaťštyri) hodín od momentu, kedy nastala uvedená situácia.
   12. Dopravca sa v súčinnosti s Objednávateľom zaväzuje vynakladať maximálne úsilie pri optimalizácii spojov autobusových liniek na území mesta Trnava s cieľom ich efektívneho využitia.
3. **Príspevok (úhrada za služby vo verejnom záujme)**
   1. Objednávateľ sa zaväzuje za poskytnuté Dopravné služby každoročne uhrádzať Dopravcovi Príspevok vo výške, spôsobom a v lehotách splatnosti podľa tejto Zmluvy. Akékoľvek platby, ktoré je Objednávateľ povinný uhradiť Dopravcovi sa považujú za uhradené dňom pripísania príslušnej platby na účet Dopravcu, ktorý je uvedený v záhlaví tejto Zmluvy.
   2. Na účely tejto Zmluvy
      1. **Príspevkom** sa rozumie úhrada za služby vo verejnom záujme podľa čl. 6 ods. 1 Nariadenia a predstavuje kladný rozdiel medzi **(i)** EON vynaloženými Dopravcom v súvislosti s poskytovaním Dopravných služieb v príslušnom kalendárnom roku vrátane Primeraného zisku a **(ii)** skutočnými Výnosmi dosiahnutými Dopravcom v príslušnom kalendárnom roku,
      2. **EON** sa rozumejú ekonomicky oprávnené náklady skutočne vynaložené Dopravcom v súvislosti s poskytovaním Dopravných služieb a to **(i)** EON definované ako ekonomicky oprávnené náklady podľa zákona č. 18/1996 Z. z. o cenách v znení neskorších predpisov v spojení s vyhláškou Ministerstva financií Slovenskej republiky č. 87/1996 Z. z. ktorou sa vykonáva zákon Národnej rady Slovenskej republiky č. 18/1996 Z. z. o cenách a **(ii)** náklady špecifikované v **prílohe č. 1 – Zoznam ekonomicky oprávnených nákladov** ktejto Zmluve**.** Zmluvné strany sa dohodli, že za skutočne vynaložené EON, ktoré sa použijú na výpočet Príspevku a Primeraného zisku, budú považované ekonomicky oprávnené náklady vo výške skutočne vynaložených nákladov Dopravcu do položiek ekonomicky oprávnených nákladov, maximálne však do výšky Maximálnych EON podľa **prílohy č. 2 – Maximálne ekonomicky oprávnené náklady** platnej (aktuálnej) v čase poskytovania Dopravných služieb (príklad: Dopravca použije na výpočet Príspevku / Primeraného zisku za Dopravné služby poskytnuté v roku 2023 skutočne vynaložené EON – maximálne však do výšky Maximálnych EON platných v roku 2023).Zmluvné strany sa dohodli, že zoznam EON podľa **prílohy č. 1 – Zoznam ekonomicky oprávnených nákladov** ktejto Zmluve treba vykladať reštriktívne. V prípade, ak vzniknú pochybnosti o tom, či je možné niektorý výdavok Dopravcu považovať za EON, Zmluvné strany pristúpia k rokovaniu a pokúsia sa dospieť k dohode. V prípade takéhoto výdavku nešpecifikovaného v **prílohe č. 1 – Zoznam ekonomicky oprávnených nákladov** k tejto Zmluve, ak sa Zmluvné strany nedohodnú na povahe takéhoto výdavku Dopravcu, bude platiť fikcia, že výdavok Dopravcu nepredstavuje EON.
      3. **Maximálnymi EON** sa rozumie maximálna výška ekonomicky oprávnených nákladov v mene EUR, ktorú je Dopravca oprávnený použiť na účely určenia výšky Príspevku a výšky nákladov na Manipulačné km.
      4. **Predpokladanými EON** sa rozumie predpokladaná výška EON, ktorých vynaloženie v súvislosti s Dopravnými službami Dopravca očakáva v nasledujúcom kalendárnom roku a ktorých výška bude stanovená spôsobom podľa tejto Zmluvy. **Zmluvné strany sa dohodli, že výška Predpokladaných EON nesmie byť vyššia ako hodnoty Maximálnych EON, ktoré sú platné (aktuálne) v čase určenia výšky Predpokladaného Príspevku / Ceny za 1 VZKM** (príklad: výška Predpokladaných EON za poskytovanie Dopravných služieb v roku 2023 nesmie prekročiť hodnoty Maximálnych EON platných v roku 2022, keďže výška Predpokladaného Príspevku sa určuje v roku 2022)**.**
      5. **Primeraným ziskom** sa rozumie zisk vychádzajúci z vývoja obvyklého podielu zisku tuzemského tovaru alebo služby na ekonomicky oprávnených nákladoch s prihliadnutím na kvalitu tovaru alebo služby, obvyklé riziko výroby alebo obehu a vývoj dopytu na tuzemskom trhu v súlade so zákonom č. 18/1996 Z. z. o cenách v znení neskorších predpisov. Zmluvné strany sa dohodli na sadzbe Primeraného zisku vo výške **3 % (tri percentá) z EON**.
      6. **Predpokladaným Primeraným ziskom** sa rozumie očakávaný primeraný zisk v nasledujúcom kalendárnom roku, ktorý predstavuje sadzbu **3 % (tri percentá) z Predpokladaných EON**.
      7. **Výnosmi** sa rozumejú tržby Dopravcu z cestovného a ďalšie výnosy Dopravcu dosiahnuté v rámci poskytovania Dopravných služieb; rozpis Výnosov tvorí **prílohu č. 3 – Výnosy** tejto Zmluvy,
      8. **Predpokladanými Výnosmi** sa rozumejú predpokladané tržby Dopravcu z cestovného a ďalšie predpokladané výnosy Dopravcu dosahované v rámci poskytovania Dopravných služieb, ktorých dosiahnutie Dopravca očakáva v nasledujúcom kalendárnom roku – výšku Predpokladaných Výnosov pre rok 2021 určuje Objednávateľ a výška Predpokladaných Výnosov na ďalšie kalendárne roky bude stanovená spôsobom podľa tejto Zmluvy,
      9. **Cenou za 1 VZKM** sa rozumie **predpokladaný** **náklad** Objednávateľa (bez zohľadnenia Predpokladaných Výnosov) pripadajúci na 1 VZKM v príslušnom kalendárnom roku, ktorého hodnota je určená nasledovne: Cena za 1 VZKM = hodnota Predpokladaných EON vrátane Predpokladaného Primeraného zisku vydelená Záväzným objemom VZKM pripadajúcim na príslušný kalendárny rok podľa Cestovného poriadku; na účely určenia výšky Ceny za 1 VZKM v roku 2021 sa použije plánovaný Záväzný objem VZKM podľa bodu 5.1. Zmluvy.
      10. **Predpokladaným Príspevkom** sa rozumie súčin Ceny za 1 VZKM a Záväzného objemu VZKM pre príslušný kalendárny rok ponížený o Predpokladané Výnosy.
      11. **Krycím listom** sa rozumie ročný finančný plán Dopravcu zahŕňajúci obdobie nasledujúceho kalendárneho roka, ktorý zostavuje a Objednávateľovi predkladá Dopravca, a ktorý obsahuje údaj o výške Predpokladaných EON, Predpokladaných Výnosoch, Predpokladaného Primeraného zisku počítaného z Predpokladaných EON, a Ceny za 1 VZKM, všetko na nasledujúci kalendárny rok; a ďalšie údaje v rozsahu minimálne podľa **prílohy č. 4 – Krycí list**k tejto Zmluve.
   3. **Spôsob a lehoty úhrady Príspevku:** Objednávateľ sa zaväzuje uhrádzať Dopravcovi preddavok na Príspevok – Predpokladaný Príspevok vo forme pravidelných mesačných úhrad vo výške 1/12 z Predpokladaného Príspevku, najneskôr do 15. (pätnásteho) dňa kalendárneho mesiaca, v ktorom sa Dopravné služby poskytujú (aktuálny mesiac). Po ukončení kalendárneho roka, za ktorý sa uhrádzal Predpokladaný Príspevok, Dopravca vypracuje Vyúčtovanie Dopravných služieb za predchádzajúci kalendárny rok, pričom
      1. preplatok na Príspevku je Dopravca povinný vrátiť Objednávateľovi najneskôr do 30.04. kalendárneho roka, v ktorom Dopravca vypracoval Vyúčtovanie,
      2. nedoplatok na Príspevku je Objednávateľ povinný doplatiť Dopravcovi najneskôr do 30.04. kalendárneho roka, v ktorom Dopravca doručil Vyúčtovanie Objednávateľovi.

Podrobnejší postup Vyúčtovania je upravený v bodoch 6.4. a 6.5. Zmluvy.

* 1. **Určenie výšky Predpokladaného Príspevku:**
     1. Zmluvné strany sa dohodli, že výška Predpokladaného Príspevku na rok 2021 pri
        1. Plánovanom Záväznom objeme VZKM pre rok 2021 podľa bodu 5.1. Zmluvy,
        2. Cene za 1 VZKM pre rok 2021 vo výške [bude doplnené podľa Krycieho listu, ktorý predložil uchádzač v ponuke] EUR,
        3. Predpokladaných Výnosoch 2.750.000,- EUR (slovom: dva milióny sedemstopäťdesiattisíc eur),

bude predstavovať sumu vo výške [bude doplnené],- EUR (slovom: [bude doplnené] eur); Krycí list tvorí **prílohu č. 4 – Krycí list** k tejto Zmluve.

* + 1. **Mesačná úhrada Predpokladaného Príspevku pre rok 2021** predstavuje sumu vo výške **[1/12 Predpokladaného Príspevku],- EUR** (slovom: [1/12 Predpokladaného Príspevku] eur).
    2. Výška Predpokladaných Výnosov pre rok 2021 a rok 2022 predstavuje sumu uvedenú v bode 6.4.1.3. Zmluvy. V ďalších kalendárnych rokoch bude suma Predpokladaných Výnosov predstavovať výšku skutočne dosiahnutých Výnosov v kalendárnom roku, ktorý predchádza kalendárnemu roku, v ktorom Dopravca zostavuje Krycí list (t. j. výšku Predpokladaného Príspevku / Ceny za 1 VZKM) na nasledujúci kalendárny rok (príklad: výšku Predpokladaných Výnosov na účely určenia výšky Predpokladaného Príspevku na rok 2023 Dopravca určuje v roku 2022, pričom výška Predpokladaných Výnosov, ktorá vstupuje do určenia výšky Predpokladaného Príspevku, bude zodpovedať sume skutočných Výnosov dosiahnutých v roku 2021).
    3. Zmluvné strany sa dohodli, že výška Predpokladaného Príspevku na ďalšie kalendárne roky bude určená Dopravcom na základe aktualizácie tabuľky uvedenej v **prílohe č. 4 – Krycí list** k tejto Zmluve na nasledujúci kalendárny rok, ktorú Dopravca vypracuje a predloží Objednávateľovi najneskôr **do 01.12. kalendárneho roka**, ktorý predchádza kalendárnemu roku, v ktorom sa Predpokladaný Príspevok bude uhrádzať; Objednávateľ schváli Krycí list spôsobom a v lehote **do 15.12. kalendárneho roka**, v ktorom Dopravca vypracoval Krycí list. Zmluvné strany sú povinné odo dňa predloženia Krycieho listu Objednávateľovi do dňa jeho schválenia Objednávateľom rokovať o opodstatnených výhradách Objednávateľa voči predloženému Kryciemu listu. Objednávateľ je oprávnený vzniesť len opodstatnené a odôvodnené výhrady voči Kryciemu listu (napr. chyba v prepočtoch, neodôvodnené nadmerné zvýšenie cien nákladových položiek a pod.). Predmetom schvaľovania zo strany Objednávateľa v takom prípade bude Krycí list zohľadňujúci takéto opodstatnené výhrady Objednávateľa. V prípade, ak Objednávateľ neschváli predložený Krycí list alebo jeho úpravu vykonanú Dopravcom po odôvodnených výhradách Objednávateľa v stanovenej lehote určenej v tomto bode Zmluvy, platí fikcia, že Objednávateľ schválil Krycí list v posledný deň lehoty. V prípade, ak Dopravca v lehote podľa tohto bodu Zmluvy nepredloží Objednávateľovi Krycí list na účely určenia výšky Predpokladaného Príspevku, Zmluvné strany sa dohodli, že podkladom na výpočet Predpokladaného Príspevku bude naposledy Dopravcom predložený a Objednávateľom schválený Krycí list. Výška Predpokladaného Príspevku bude vypočítaná nasledovným spôsobom – modelová pomôcka na určenie výšky Predpokladaného Príspevku tvorí **prílohu č. 9 9Modelový výpočet Príspevku, Predpokladaného Príspevku a spôsobu ich úhrady** k tejto Zmluve:

|  |
| --- |
| **PP = C1VZKM x ZOVZKM - VP** |

kde

**PP** znamená Predpokladaný Príspevok na nasledujúci kalendárny rok

**C1VZKM** znamená Cenu za 1 VZKM na nasledujúci kalendárny rok

**ZOVZKM** znamená Záväzný objem VZKM podľa Cestovného poriadku schváleného na nasledujúci kalendárny rok

**VP**  Predpokladané Výnosy, ktoré by mal Dopravca dosiahnuť v nasledujúcom kalendárnom roku za Dopravné služby pri objeme VZKM podľa Cestovného poriadku platného pre nasledujúci kalendárny rok

pričom **Cena za 1 VZKM** na nasledujúci kalendárny rok sa vypočíta ako

|  |
| --- |
| **C1VZKM = (EONP + PZp) / ZOVZKM** |

kde

**C1VZKM** znamená Cenu za 1 VZKM na nasledujúci kalendárny rok

**EONp** znamenajú Predpokladané ekonomicky oprávnené náklady, ktorých vynaloženie v súvislosti s Dopravnými službami Dopravca očakáva v nasledujúcom kalendárnom roku (bod 6.2.4. Zmluvy)

**PZp** znamená Predpokladaný Primeraný zisk vo výške3 % z Predpokladaných EON na nasledujúci kalendárny rok (bod 6.2.6. Zmluvy)

**ZOVZKM** znamená Záväzný objem VZKM podľa Cestovného poriadku schváleného na nasledujúci kalendárny rok

* 1. **Vyúčtovanie výkonov Dopravných služieb a Manipulačných km:**
     1. Dopravca je povinný mesačne predkladať Objednávateľovi výkazy v lehote podľa bodu 8.1.21. Zmluvy a v podobe podľa **prílohy č. 5 – Výkazy** k tejto Zmluve (ďalej len „**Výkazy**“).
     2. Dopravca je povinný v lehote **do 25.02. aktuálneho kalendárneho roka** predložiť Objednávateľovi písomné ročné Vyúčtovanie výkonov **(i)** Dopravných služieb za predchádzajúci kalendárny rok, resp. zúčtovanie mesačných úhrad Predpokladaného Príspevku s výškou Príspevku, ktorý je Objednávateľ povinný uhradiť Dopravcovi podľa tejto Zmluvy, a **(ii)** a Manipulačných km. Dopravca vykoná zúčtovanie Predpokladaného Príspevku s výškou Príspevku podľa nasledovného vzorca – modelová pomôcka na určenie výšky Príspevku a spôsobu jeho úhrady tvorí **prílohu č. 9 – Modelový výpočet Príspevku, Predpokladaného Príspevku a spôsobu ich úhrady** k tejto Zmluve:

|  |
| --- |
| **X = EON + PZ – V - PP** |

kde

**X** znamená preplatok (ak výsledkom bude záporné číslo) alebo nedoplatok (ak výsledkom bude kladné číslo)

**EON** znamenajú EON, ktoré Dopravca skutočne vynaložil v predchádzajúcom kalendárnom roku za skutočne ubehnuté VZKM (vrátane Prípustných Odchýlok a schválených Odchýlok prevyšujúcich rozsah Prípustných Odchýlok) a ktoré Dopravca doložil Objednávateľovi položkovými nákladmi v zložení podľa Krycieho listu (bod 6.2.2. Zmluvy), maximálne však vo výške Maximálnych EON platných v čase, v ktorom Dopravca poskytoval Dopravné služby

**PZ** znamená Primeraný zisk vo výške3 % z EON (bod 6.2.5. Zmluvy)

**V** skutočné Výnosy, ktoré Dopravca dosiahol v predchádzajúcom kalendárnom roku za poskytovanie Dopravných služieb (bod 6.2.7. Zmluvy)

**PP** znamená Predpokladaný Príspevok, ktorý bol Objednávateľ povinný uhradiť Dopravcovi za posudzovaný kalendárny rok (bod6.2.10. Zmluvy).

* + 1. Schválenie Vyúčtovania:
       1. V prípade, že Objednávateľ nebude mať k predloženému Vyúčtovaniu žiadne výhrady, Objednávateľ je povinný najneskôr do 25.03. aktuálneho kalendárneho roka písomne schváliť doručené Vyúčtovanie.

* + - 1. V prípade, ak Objednávateľ bude mať k doručenému Vyúčtovaniu odôvodnené výhrady, Zmluvné strany sa zaväzujú rokovať o výhradách Objednávateľa a dohodnúť sa na finálnej podobe Vyúčtovania. Ak Zmluvné strany nedospejú k dohode ani **do 20.04. aktuálneho kalendárneho roka**, Objednávateľ do 20.04. aktuálneho kalendárneho roka schváli Vyúčtovanie v rozsahu, ktoré je podľa názoru Objednávateľa oprávnené – o spornej (neschválenej) časti Vyúčtovania budú Zmluvné strany naďalej rokovať a pokúsia sa dospieť k dohode.

Vyúčtovanie podľa bodu 6.5.3.1. Zmluvy / 0. Zmluvy (= schválenie nespornej časti Vyúčtovania) sa považuje za nesporné, pričom Zmluvné strany po schválení Vyúčtovania vysporiadajú vzájomné nároky spôsobom podľa tejto Zmluvy (zaplatenie nedoplatku / vrátenie preplatku). Sporné nároky z Vyúčtovania si Zmluvné strany vysporiadajú na základe vzájomnej dohody.

* + 1. V prípade vzniku nedoplatku na Príspevku, Objednávateľ sa zaväzuje nedoplatok uhradiť Dopravcovi v lehote podľa bodu 6.3.2. Zmluvy aktuálneho kalendárneho roka. V prípade, ak na základe vyúčtovaných Dopravných služieb vznikol na Príspevku preplatok (tzn. Objednávateľ uhradil Dopravcovi viac ako je výška Príspevku), Dopravca je povinný vrátiť preplatok Objednávateľovi v lehote podľa bodu 6.3.1. Zmluvy aktuálneho kalendárneho roka. Objednávateľ je oprávnený započítať svoju splatnú / nesplatnú pohľadávku voči Dopravcovi (spočívajúcu v preplatku na Príspevku) so splatnou / nesplatnou pohľadávkou Dopravcu na zaplatenie preddavku na Príspevok (Predpokladaný Príspevok), ktorú má Dopravca voči Objednávateľovi.
    2. Ak Dopravca každoročne k 31. 12. Objednávateľovi hodnoverne preukáže nižšie uvedené skutočnosti (musia byť splnené kumulatívne), bude mať nárok na osobitnú odmenu vo výške 10 % (desať percent) zo zvýšených tržieb; táto požiadavka sa prvýkrát uplatní v 3. (treťom) roku trvania Zmluvy; podmienky vzniku osobitnej odmeny sú nasledovné: **(i)** Dopravca uskutočnil činnosti za účelom zvýšenia počtu cestujúcich v MAD Trnava, **(ii)** tieto činnosti Dopravcu mali za následok, v porovnaní s predchádzajúcim kalendárnym rokom, zvýšenie počtu cestujúcich a tým aj zvýšenie tržieb z cestovného minimálne o 3 % z počtu cestujúcich za predchádzajúci kalendárny rok.

1. **maximálne EON**
   1. Výška Maximálnych EON je uvedená v **prílohe č. 2 – Maximálne EON** k tejto Zmluve. Výšku Maximálnych EON platných pre rok 2021 Zmluvné strany určili tak, že Maximálne EON sa rovnajú hodnotám uvedeným v Krycom liste platnom pre rok 2021, ktorý vypracoval Dopravca. Zmluvné strany sa dohodli, že výšku Maximálnych EON pre ďalšie príslušné kalendárne roky / kalendárne mesiace (ak vznikne potreba úpravy Maximálnych EON v priebehu kalendárneho roka) budú prehodnocovať spôsobom uvedeným v tejto Zmluve. Za účelom vylúčenia pochybností, Zmluvné strany berú na vedomie, že pre Zmluvné strany sú záväzné hodnoty Maximálnych EON určené pre jednotlivé kalendárne mesiace a rovnako súhrnne tiež pre kalendárny rok. V prípade, ak v dôsledku výnimočných a nepredvídateľných udalostí (napr. dopravná nehoda, nepriaznivé poveternostné podmienky, a pod.) vznikne potreba, aby Dopravca vynaložil náklady prevyšujúce hodnoty Maximálnych EON, ktoré sú dané pre príslušný kalendárny mesiac, je Dopravca povinný vopred písomne informovať Objednávateľa o potrebe, dôvodoch vynaloženia a výške týchto nákladov. Ak Objednávateľ povahu a sumu nákladov odsúhlasí, Dopravca je oprávnený zahrnúť tieto náklady do EON v skutočnej výške, a to bez ohľadu na hodnoty Maximálnych EON určených pre príslušný kalendárny mesiac, tzn. **príloha č. 2 – Maximálne EON** sa tým nemení, len sa pre daný kalendárny mesiac vo vzťahu k položke, ktorej sa navýšenie týka, neaplikuje. Objednávateľ je oprávnený odmietnuť udeliť súhlas podľa predchádzajúcej vety len v odôvodnených prípadoch; o dôvodoch neudelenia súhlasu Objednávateľ informuje Dopravcu.
   2. Ak v tejto Zmluve nie je uvedené inak, Dopravca je oprávnený raz ročne upraviť (aktualizovať) hodnotu Maximálnych EON a návrh tejto úpravy predložiť Objednávateľovi na schválenie v lehote podľa bodu 7.3. Zmluvy, pričom úprava môže byť realizovaná len za splnenia týchto podmienok:
      1. **dôvody zmeny:** len v prípade, ak sa jednotlivé nákladové položky, z ktorých sú EON zložené, objektívne – nie z vôle Dopravcu, zmenili oproti naposledy platnej výške Maximálnych EON, t. j. napr. len na základe indexácie cien oficiálne stanovenej Štatistickým úradom Slovenskej republiky za predchádzajúci kalendárny rok alebo zmeny Právnych predpisov, ktoré budú mať dopad na zmenu výšky nákladovej položky (napr. zmena sociálnych a zdravotných odvodov, zmena výšky mýta, daní a odpisov a pod.) alebo zmeny Kolektívnej zmluvy vyššieho stupňa (napr. zmena tarify odmeňovania vodičov a pod.) alebo zmeny týkajúce sa vozidlového parku a technologického vybavenia (nákup vozidiel v súlade s koncepciou obnovy vozidlového parku alebo na žiadosť Objednávateľa a pod.; za účelom vylúčenia akýchkoľvek pochybností platí, že koncepciu obnovy vozidlového parku si určuje Dopravca – Dopravca pozná svoj vozidlový park, a preto by mal byť schopný nastaviť si koncepciu obnovy vozidlového parku tak, aby spĺňal požiadavky podľa tejto Zmluvy), a
      2. **rozsah zmeny:**
         1. vždy, ak došlo k zmene Právnych predpisov - vo výške, ktorá reflektuje zmeny v Právnych predpisoch,
         2. vždy, ak nastala niektorá zo skutočností uvedených v bodoch 7.11. až 7.14. Zmluvy (poskytnutie NFP) - vo výške, ktorá reflektuje skutočnosti, ktoré nastali podľa týchto bodov Zmluvy,
         3. ak pri jednotlivých nákladových položkách nedošlo k ich úprave podľa bodu 7.2.2.1. a 7.2.2.2. Zmluvy, môžu byť jednotlivé nákladové položky menené len v rozsahu podľa bodov 7.4. až 7.9. Zmluvy.
   3. Úprava Maximálnych EON bude realizovaná aktualizovaním položiek nákladov, z ktorých sú EON zložené a to tak, že Dopravca každý kalendárny rok vyplní tabuľku uvedenú v **prílohe č. 2 – Maximálne EON** k tejto Zmluve spolu s odôvodnením a preukázaním dôvodov zvýšenia alebo zníženia nákladových položiek, pričom Dopravca tieto dokumenty v písomnej forme predloží Objednávateľovi najneskôr do **25.02. aktuálneho kalendárneho roka**. Objednávateľ schváli úpravu Maximálnych EON v lehote **do 25.03. aktuálneho kalendárneho roka** v prípade, ak sa bude jednať o oprávnenú a riadne odôvodnenú úpravu. Úprava Maximálnych EON v súlade s ustanoveniami tejto Zmluvy nahrádza pôvodnú **prílohu č. 2 – Maximálne EON** s účinnosťou od 01.01. aktuálneho kalendárneho roka. Prvá aktualizácia výšky Maximálnych ekonomicky oprávnených nákladov pre príslušný kalendárny rok bude realizovaná s účinnosťou od 01.01.2022.
   4. Nákladové položky uvedené pod poradovým č. 2. (vrátane jeho podbodov), bodu 6. (vrátane jeho podbodov 6.1., 6.2., 6.4., 6.5., 6.6., 6.7.) v **prílohe č. 2 – Maximálne EON** k tejto Zmluve je možné meniť o výšku miery inflácie meranej indexom spotrebiteľských cien, ktorá bola dosiahnutá v predchádzajúcom roku a ktorú zverejní Štatistický úrad Slovenskej republiky v aktuálnom kalendárnom roku.
   5. Nákladové položky uvedené pod poradovým č. 4.1. a 6.3. v **prílohe č. 2 – Maximálne EON** k tejto Zmluve sú počas účinnosti Zmluvy fixné a nemožno ich meniť, t. j. Dopravca musí vo výške odpisov zohľadniť všetky investície do vozidlového parku, ktorý spĺňa požiadavky podľa tejto Zmluvy; to neplatí, **(i)** ak by došlo k zmene Právnych predpisov – vtedy sa na zmenu výšky týchto nákladových položiek aplikuje bod 7.2.2.1. Zmluvy a / alebo **(ii)** ak by nastala niektorá zo skutočností uvedených v bodoch 7.11. až 7.14. Zmluvy – vtedy sa na zmenu výšky týchto nákladových položiek aplikuje bod 7.2.2.2. Zmluvy.
   6. Nákladové položky uvedené pod poradovým č. 6., 8. v **prílohe č. 2 – Maximálne EON** k tejto Zmluve (odpisy ostatného majetku) sa budú meniť v závislosti od požiadaviek Objednávateľa na dovybavenie MAD, napr. z dôvodu rozšírenia služieb pre cestujúcich – informačné panely, odbavovacie zariadenia, zariadenia autobusových zastávok a pod.; pre vylúčenie pochybností platí, že na vynaloženie dodatočných investícií do MAD zo strany Dopravcu (mysliac tým dovybavenie MAD nad rámec požiadaviek podľa tejto Zmluvy) na základe požiadavky Objednávateľa, je možné len na základe písomného dodatku k tejto Zmluve.
   7. Nákladové položky uvedené pod poradovým č. 3.v **prílohe č. 2 – Maximálne EON** k tejto Zmluve sa budú meniť podľa skutočných mzdových nákladov (mysliac tým hrubú mzdu) pre príslušný kalendárny rok, maximálne však do výšky, ktorá neprevyšuje sumu mzdy zamestnancov podľa Kolektívnej zmluvy vyššieho stupňa (ak bude v rozhodnom čase existovať platná Kolektívna zmluva vyššieho stupňa a ak ňou bude Dopravca viazaný). V prípade, ak v rozhodnom čase nebude existovať platná Kolektívna zmluva vyššieho stupňa, ktorá určuje výšku miezd zamestnancov v pravidelnej autobusovej doprave, ktorou by bol Dopravca viazaný, pri určení stropu mzdových nárokov zamestnancov, na účely stanovenia Maximálnych EON, bude rozhodujúca Podniková kolektívna zmluva Dopravcu.Za účelom vylúčenia pochybností platí, že hodnoty uvedené v Kolektívnej zmluve vyššieho stupňa, resp. Podnikovej kolektívnej zmluvy (podľa toho, ktorá sa bude aplikovať) aktuálne pre príslušný kalendárny rok slúžia na určenie maximálnej výšky mzdy, ktorú je možné uznať ako Maximálne EON. V prípade, ak v rozhodnom čase nebude existovať platná Kolektívna zmluva vyššieho stupňa a ani platná Podniková kolektívna zmluva Dopravcu, budú Maximálne EON navýšené o mieru inflácie meranej indexom spotrebiteľských cien, ktorú vyhlasuje Štatistický úrad Slovenskej republiky, ak sa Zmluvné strany nedohodnú na inom riešení.
   8. V záujme limitácie nákladov na opravy a údržbu vozidiel (nákladová položka uvedená pod poradovým č. 5. v **prílohe č. 2 – Maximálne EON** k tejto Zmluve), ktorými Dopravca poskytuje Služby vo verejnom záujme v zmysle tejto Zmluvy, sa Zmluvné strany dohodli na zjednodušenom modeli, ktorý určuje povolené medziročné zmeny nákladov na opravy a údržbu. Základom modelu je koeficient medziročnej zmeny kalkulovaný z indexov s prislúchajúcimi váhami, ktorými sa upravuje náklad na opravy bežného kalendárneho roka. Popis výpočtu maximálnych nákladov na opravy a údržbu vozidiel pre nasledujúce obdobie/rok je pre účely tejto Zmluvy nasledovný:

Upravené náklady kalendárneho roka (n+1) sa vypočítajú ako náklady vyúčtované Dopravcom a schválené Objednávateľom v predchádzajúcom kalendárnom roku (n) vynásobené koeficientom.

**Nop n+1 = Nop n x K**

kde

Nop n+i  upravené náklady na opravy v kalendárnom roku n+1

Nop n  náklady na opravy v kalendárnom roku n

K koeficient medziročnej zmeny

Koeficient K sa vypočíta ako vážený aritmetický priemer troch indexov:

**K = Vkm x Ikm + Vpa x Ipa + Vpv x Ipv**

kde

Ikm = kmn+1 / kmn index medziročnej zmeny kilometrov

km počet kilometrov za príslušné obdobie – skutočne ubehnutých, vrátane prístavných, odstavných a technologických kilometrov

Ipa = Pan+1 / Pan  index medziročnej zmeny počtu vozidiel

Pa počet nasadzovaných vozidiel za príslušné obdobie

Ipv = Pvn+1 / Pvn index medziročnej zmeny priemerného veku nasadzovaného vozidlového parku

Pv priemerný vek nasadzovaného vozidlového parku v období

Váhy k jednotlivým koeficientom sú nasledovné:

Vkm  = 15% váha pre index ubehnutých kilometrov

Vpb = 10% váha pre index medziročnej zmeny nasadzovaných vozidiel

Vpv = 75% váha pre index medziročnej zmeny priemerného veku nasadzovaného

vozidlového parku

* 1. Z dôvodu neustáleho a rýchleho vývoja cien pohonných hmôt nie je možné presne plánovať nákladovú položku uvedenú pod poradovým č. 1. (vrátane podbodov) **prílohe č. 2 – Maximálne EON** k tejto Zmluve (pohonné hmoty) v rámci Maximálnych ekonomických nákladov. Z uvedeného dôvodu sa Zmluvné strany dohodli, že táto položka bude upravená podľa skutočne vynaložených nákladov za dodržania podmienky, že priemerná ročná cena za jeden liter pohonnej hmoty nebude vyššia ako priemerná cena za jeden liter pohonnej hmoty zistená ako aritmetický priemer mesačných priemerných cien pohonných hmôt zverejnených Štatistickým úradom SR (cena v EUR/liter bez o DPH) v posudzovanom roku.
  2. Zmluvné strany sa za účelom vylúčenia pochybností dohodli, že v prípade, ak Dopravca je alebo sa stane v priebehu trvania tejto Zmluvy platcom dane z pridanej hodnoty (DPH) a / alebo ak sa do základu dane pri dodaní Dopravných služieb podľa Zákona o DPH zahŕňa tiež Príspevok, platí, že suma Príspevku (vrátane ceny za 1 VZKM) ako aj všetky ceny za položky, ktoré vstupujú do výpočtu Príspevku a Predpokladaného Príspevku, ktoré si Zmluvné strany dohodli v tejto Zmluve predstavujú **ceny vrátane DPH**; to neplatí ak sa pri jednotlivej cene jasne uvádza, že ide o cenu bez DPH.
  3. Zmluvné strany sa dohodli, že v prípade **(i)** ak Dopravca požiada o poskytnutie nenávratného finančného príspevku (ďalej len „**NFP**“) za účelom investície do vozidlového parku a v prípade **(ii)** ak príslušný poskytovateľ NFP poskytne Dopravcovi počas trvania tejto Zmluvy NFP na modernizáciu vozidlového parku v MAD Trnava, a **(iii)** ak to bude potrebné (napr. aby Dopravca spĺňal podmienky na poskytnutie NFP, aby nedochádzalo k duplicitnej platbe za poskytnuté Dopravné služby), Zmluvné strany sa zaväzujú upraviť túto Zmluvu formou písomného dodatku nasledovne
     1. zmeniť Zmluvu tak, aby táto Zmluva spĺňala podmienky a pravidlá poskytnutia NFP Dopravcovi,
     2. upraviť výšku Ceny na 1 VZKM po zohľadnení poskytnutého NFP a upraviť výšku Maximálnych EON; Zmluvné strany sa dohodli, že na účely výpočtu upravenej Ceny za 1 VZKM, Príspevku a určenia výšky Maximálnych EON sa pomerne k počtu nasadzovaných autobusov financovaných z NFP a výšky NFP zníži suma položky uvedená v bode 4.1. Prílohy č. 2 – Maximálne ekonomicky oprávnené náklady (= odpisy dopravných prostriedkov MAD), pričom Dopravca je povinný jednoznačne určiť, aká suma pripadá na odpočet NFP;

Za týmto účelom je Dopravca povinný predložiť všetky potrebné doklady odôvodňujúce vykonanie zmien, vrátane predloženia pracovných zmlúv, mzdových výmerov, účtovníctva, dokladov preukazujúcich nákup vozidiel a pod.

* 1. V prípade, ak bude potrebné upraviť Zmluvu spôsobom podľa bodu 7.11.1. Zmluvy pred podaním žiadosti Dopravcu o poskytnutie NFP alebo pred poskytnutím NFP, Zmluvné strany sa zaväzujú uskutočniť túto zmenu; v prípade, ak bude žiadosť Dopravcu o poskytnutie NFP neúspešná v celom rozsahu, Zmluvné strany sa zaväzujú vrátiť Zmluvu do podoby pred jej zmenou podľa bodu 7.11.1. Zmluvy, ak sa nedohodnú inak.
  2. Zmluvné strany sa dohodli, že v prípade **(i)** ak Objednávateľ po dohode s Dopravcom požiada o poskytnutie NFP za účelom investície do vozidlového parku a v prípade **(ii)** ak príslušný poskytovateľ NFP poskytne Objednávateľovi počas trvania tejto Zmluvy NFP na modernizáciu vozidlového parku v MAD Trnava, a **(iii)** ak to bude potrebné (napr. aby Objednávateľ spĺňal podmienky na poskytnutie NFP, aby nedochádzalo k duplicitnej platbe za poskytnuté Dopravné služby), Zmluvné strany sa zaväzujú upraviť túto Zmluvu formou písomného dodatku nasledovne
     1. zmeniť Zmluvu tak, aby táto Zmluva spĺňala podmienky a pravidlá poskytnutia NFP Objednávateľovi,
     2. uzavrieť zmluvu o bezodplatnom poskytnutí hmotného a / alebo nehmotného majetku spolufinancovaného z NFP do užívania Dopravcovi na účely poskytovania Dopravných služieb; za účelom vylúčenia pochybností, sa Zmluvné strany dohodli, že na autobusy poskytnuté Objednávateľom Dopravcovi sa aplikuje bod 8.1.10. Zmluvy, t.j. zahŕňajú sa do výpočtu vekovej štruktúry autobusov požívaných na poskytovanie Dopravných služieb,
     3. upraviť výšku Ceny na 1 VZKM po zohľadnení poskytnutého NFP a zmluvy podľa bodu 7.13.2. Zmluvy, a upraviť výšku Maximálnych EON; Zmluvné strany sa dohodli, že na účely výpočtu upravenej Ceny za 1 VZKM, Príspevku a určenia výšky Maximálnych EON sa pomerne podľa počtu nasadzovaných autobusov, ktoré poskytne Objednávateľ Dopravcovi podľa bodu 7.13.2. Zmluvy a podľa počtu autobusov, ktoré nasadí Dopravca upraví suma položky uvedená v bode 4.1. Prílohy č. 2 – Maximálne ekonomicky oprávnené náklady (= odpisy dopravných prostriedkov MAD); hodnota autobusov poskytnutých Objednávateľom Dopravcovi, nevstupuje do Výnosov Dopravcu.

Za týmto účelom je Objednávateľ povinný predložiť všetky potrebné doklady odôvodňujúce vykonanie zmien..

* 1. V prípade, ak bude potrebné upraviť Zmluvu spôsobom podľa bodu 7.13.1. Zmluvy pred podaním žiadosti Objednávateľa o poskytnutie NFP alebo pred poskytnutím NFP, Zmluvné strany sa zaväzujú uskutočniť túto zmenu; v prípade, ak bude žiadosť Objednávateľa o poskytnutie NFP neúspešná v celom rozsahu, Zmluvné strany sa zaväzujú vrátiť Zmluvu do podoby pred jej zmenou podľa bodu 7.13.1. Zmluvy, ak sa nedohodnú inak.

1. **Práva a povinnosti dopravcu**
   1. Dopravca je povinný
      1. vykonávať vnútroštátnu pravidelnú MAD na území mesta Trnava v rozsahu uvedenom v tejto Zmluve, v súlade so Zákonom o cestnej doprave, Nariadením a inými Právnymi predpismi a v súlade s platnou Dopravnou licenciou, podľa Prepravného poriadku Dopravcu, podľa Cestovného poriadku (prevádzková povinnosť).
      2. prepravovať cestujúcich podľa tarify (tarifná povinnosť), ktorá je súčasťou Prepravného poriadku; pokiaľ cestujúci nevyužíva na prepravu v autobusoch MAD elektronickú formu úhrady, je mu Dopravca povinný podľa podmienok uvedených v Prepravnom poriadku, vydať cestovný lístok.
      3. uzatvoriť zmluvu o preprave osôb s každým cestujúcim pripraveným na zastávke na trase autobusovej linky v čase odchodu autobusu podľa Cestovného poriadku; to neplatí **(i)** ak je vyčerpaná kapacita autobusu podľa osvedčenia o evidencii, **(ii)** cestujúci nie je podľa Prepravného poriadku spôsobilý na prepravu, **(iii)** prepravu na trase autobusovej linky dočasne znemožňuje aktuálny technický stav, priepustnosť cesty alebo bezpečnosť a plynulosť cestnej premávky alebo **(iv)** to neumožňujú príslušné ustanovenia Prepravného poriadku Dopravcu.
      4. vykonávať Dopravné služby vyhovujúce základným požiadavkám plynulosti, pravidelnosti, kapacity, kvality, bezpečnosti prepravy cestujúcich, zabezpečovať služby súvisiace s verejnou prepravou osôb vrátane dopravných výkonov za regulované ceny (Dopravné služby) a v objeme dopravy určenom v platnom Cestovnom poriadku, ktorý je schválený Objednávateľom, príp. v znení jeho zmien a dodatkov.
      5. spolupracovať s Objednávateľom pri príprave a realizácii integrovaného dopravného systému mesta Trnava alebo regiónu (ďalej len "**IDS**"), ak sa ho Objednávateľ rozhodne zriadiť, resp. k nemu pristúpiť a následne poskytovať požadovaný rozsah Dopravných služieb ako súčasti príslušnej etapy rozvoja IDS, a to za podmienok a v rozsahu dohodnutom písomne medzi Zmluvnými stranami v podobe opcie vyjadrenej cez VZKM; opcia a jej rozsah bude dohodnutá dodatkom k tejto Zmluve podľa požadovaného počtu VZKM a reálneho preukázania nákladov priamo súvisiacich s integráciou.
      6. organizačne a personálne zabezpečovať predaj cestovných lístkov, čipových kariet a SMS lístkov alebo iných typov lístkov prostredníctvom informačno-komunikačných technológií.
      7. zabezpečiť akceptáciu už vydaných a používaných kariet v MAD, ak sa Zmluvné strany nedohodnú inak a spolupracovať pri zavedení tarify časových lístkov, ak Objednávateľ o zavedenie tarify požiada. V prípade, ak bude mať zavedenie tarify časových lístkov vplyv na výškou EON, Zmluvné strany sa dodatkom k Zmluve dohodnú na úprave **prílohy č. 2 - Maximálne EON**, prípadne na úprave **prílohy č. 1 – Zoznam ekonomicky oprávnených nákladov**, a to podľa aktuálnej potreby.
      8. zapracovať prípadné požiadavky na zmenu Cestovného poriadku na žiadosť Objednávateľa a zmenu Cestovného poriadku predložiť Objednávateľovi na schválenie najneskôr v lehote do 15 (pätnástich) dní odo dňa doručenia písomnej požiadavky na zmenu, ak v tejto Zmluve nie je uvedená iná lehota. Zmeny budú platné a účinné od prvého dňa mesiaca, ktorý nasleduje po mesiaci, v ktorom Objednávateľ schválil zmenu Cestovného poriadku. Pokiaľ požiadavky na zmenu Cestovného poriadku znamenajú zmenu vydanej Dopravnej licencie, Objednávateľ ako dopravný správny orgán na žiadosť Dopravcu povolí zmenu Dopravnej licencie postupom podľa Zákona o cestnej doprave. Dôvody a právo na zmenu Cestovného poriadku ako aj možný vplyv na výšku Ceny za 1 VZKM sú upravené v článku 5. Zmluvy.
      9. zabezpečovať Dopravné služby vo verejnom záujme typmi vozidiel, ktoré sú bližšie špecifikované v **prílohe č. 6 – Štandardy dopravnej obslužnosti** k tejto Zmluve, alebo v jej aktualizácii zo strany Objednávateľa a to v počte potrebnom na poskytovanie Dopravných služieb podľa Cestovného poriadku, **minimálne v počte 34 kusov** (ďalej len „**Minimálny počet autobusov**“). V prípade, ak dôjde k zmene rozsahu poskytovaných Dopravných služieb, Zmluvné strany sa môžu dohodnúť na zvýšení / znížení Minimálneho počtu autobusov. Dopravca je povinný Objednávateľovi každoročne spolu s Vyúčtovaním doložiť prehľad vozidlového parku v členení podľa jednotlivých typov a EČV, ktorý bol použitý na poskytovanie Dopravných služieb v predchádzajúcom roku s uvedením veku každého vozidla počítanom k 31.12. predchádzajúceho kalendárneho roka.
      10. za účelom dosiahnutia cieľa Nariadenia, ktorým je povinnosť Objednávateľa zabezpečiť bezpečné, nákladovo efektívne a vysoko kvalitné služby a s dôrazom na ochranu životného prostredia, je Dopravca povinný vykonávať Dopravné služby autobusmi, ktoré budú spĺňať požiadavky na vek vozidlového parku podľa tohto bodu Zmluvy. Dopravca sa zaväzuje poskytovať Dopravné služby počas trvania tejto Zmluvy len takými autobusmi, ktoré budú spĺňať technické požiadavky kladené na autobusy podľa platných Právnych predpisov (napr. zákon č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov v znení neskorších predpisov, (ďalej len „**Zákon o prevádzke vozidiel**“), vykonávacie predpisy k Zákonu o prevádzke vozidiel, právne predpisy Európskej únie). Dopravca sa zaväzuje od 1. (prvého) dňa nasledujúceho po uplynutí 18 (osemnástich) kalendárnych mesiacov účinnosti tejto Zmluvy až do zániku tejto Zmluvy (ďalej len ako „**Sledované obdobie**“) dodržiavať nasledovnú vekovú štruktúru vozidlového parku – priemerný vek všetkých autobusov nesmie počas Sledovaného obdobia presiahnuť 10 (desať) rokov počítaných odo dňa výroby jednotlivých autobusov, pričom maximálny vek jednotlivého vozidla nesmie presiahnuť 16 (šestnásť) rokov od jeho výroby.

Výrobou autobusu sa na účely určenia veku vozidla podľa tejto Zmluvy rozumie deň prvého prihlásenia príslušného autobusu do evidencie vozidiel, pričom: **(i)** prihlásením vozidla do evidencie vozidiel je administratívny úkon orgánu Policajného zboru alebo príslušného evidenčného orgánu iného štátu, ktorým sa vozidlu prideľuje evidenčné číslo a vydávajú tabuľky s evidenčným číslom, a **(ii)** prvým prihlásením vozidla do evidencie vozidiel je dátum prihlásenia vozidla do evidencie vozidiel, kedy je vozidlu prvýkrát pridelené evidenčné číslo a sú vydané tabuľky s evidenčným číslom.

* + 1. podľa platných Právnych predpisov zabezpečiť technickú základňu vybavenú na prevádzku, údržbu, technickú kontrolu, parkovanie a garážovanie vozidiel a na starostlivosť o osádky vodičov a o náklad v rozsahu poskytovaných Dopravných služieb.
    2. zamestnávať vodičov, ktorí absolvovali základnú kvalifikáciu, alebo pravidelný výcvik, v súlade s platnými Právnymi predpismi.
    3. spĺňať štandardnú výbavu všetkých vozidiel podľa **prílohy č. 6 – Štandardy dopravnej obslužnosti zmluvy** a platných Právnych predpisov.
    4. oznámiť dopravnému správnemu orgánu identifikačné údaje zodpovednej osoby - vedúci dopravy, zmenu v osobe vedúceho dopravy a zmenu údajov evidovaných vo vnútroštátnom elektronickom registri prevádzkovateľov cestnej dopravy a to vždy do 15 (pätnástich) dní odo dňa zmeny.
    5. počas účinnosti tejto Zmluvy minimálne raz ročne predkladať Objednávateľovi zoznam vodičov (pri záverečnom Vyúčtovaní), ktorí disponujú platnou kvalifikačnou kartou vodiča(ďalej len „**KKV**“), ktorý bude obsahovať poradové číslo, meno a priezvisko vodiča, číslo karty, platnosť karty. Dopravca je povinný predkladať KKV aj na vyžiadanie Objednávateľa.
    6. zabezpečiť pre svojich zamestnancov prichádzajúcich do styku s cestujúcou verejnosťou jednotnú uniformu, ktorá stanovuje jednotné požiadavky na obliekanie zamestnancov, ktorí musia byť oblečení slušne a čisto.
    7. počas účinnosti tejto Zmluvy zabezpečiť 7 % (sedem percentný) podiel záložných vozidiel z Minimálneho počtu vozidiel, ktorými bude Dopravca zabezpečovať poskytovanie Dopravných služieb v súlade s touto Zmluvou zaokrúhlene na celé vozidlo smerom hore.
    8. evidovať reklamácie a sťažnosti od zákazníkov MAD a raz mesačne predkladať ich anonymizovaný sumár a spôsob ich riešenia / vyriešenia Objednávateľovi.
    9. bezodkladne informovať Objednávateľa o všetkých skutočnostiach, ktoré by mohli mať vplyv na plnenie tejto Zmluvy.
    10. z dôvodu zavedenia elektronického kontrolného mechanizmu poskytovať Objednávateľovi do 10. (slovom: desiateho) dňa v mesiaci za predchádzajúci kalendárny mesiac nasledovné údaje:
        1. **zoznam zastávok**, pričom názvy zastávok musia byť jednoznačné a musia byť totožné pre palubné počítače, Cestovné poriadky a súvisiace súbory a dokumenty.

formát súboru: TXT, CVS, DBF, XLS, HTML, XML

štruktúra: - Názov zastávky

- Číslo zastávky (používané pre palubné počítače)

- Číslo zastávky (používané pre Cestovné poriadky – ak je rozdielne).

* + - 1. **poloha zastávok**, v prípade ak existuje o tom záznam v určitej forme.

formát súboru: TXT, CVS, DBF, XLS, HTML, XML

poloha: v mapovom podklade alebo v GPS/ S-JTSK.

* + - 1. **dĺžka liniek** a lokalizácia zastávok

VZKM jednotlivých liniek

poloha zastávok: v GPS/SJTSK.

* + - 1. **Cestovné poriadky**

formát súboru: TXT, CVS, DBF, XLS, HTML, XML

export vo formáte: TXT, CVS, DBF, XLS, HTML, XML.

* + - 1. **typy vozidiel**

formát súboru: TXT, CVS, DBF, XLS, HTML, XML

Typy vozidiel podľa kapacity a podľa obehov na jednotlivých linkách.

* + - 1. **dáta palubných počítačov**

formát súboru TXT, CVS, DBF, XLS, HTML, XML

povinné položky:

1. číslo linky
2. čslo spoja
3. číslo vodiča (vozidla)
4. označenie tarify
5. číslo nástupnej zastávky
6. dátum vydania
7. čas vydania
8. cena lístka
9. typ platby (čipová karta, hotovosť, nabitie ČK)
10. číslo čipovej karty

nepovinné položky (v závislosti od možnosti palubného počítača)

1. ostatné zaznamenané položky, napr. čas otvorenia dverí, doba otvorených dverí
2. spotreba PHM a ostatné prevádzkové ukazovatele vozidla.

Dopravca je povinný sprístupniť' vyššie uvedené údaje Objednávateľovi na mesačnej báze v digitálnej podobe.

* + 1. predkladať Objednávateľovi mesačne najneskôr do 15. dňa mesiaca nasledujúceho po mesiaci, v ktorom boli poskytnuté Dopravné služby, nasledovné výkazy za predchádzajúci kalendárny mesiac – vzor výkazov tvorí **prílohu č. 5 – Výkazy** k tejto Zmluve:
       1. výkaz č. 1 o mesačných nákladoch v MAD,
       2. výkaz č. 2 o mesačných dopravných výkonoch, nákladoch a výnosoch v MAD,
       3. výkaz č. 3 o mesačných dopravných výkonoch v MAD podľa liniek,
       4. výkaz č. 5 o počte predaných lístkov v MAD,
       5. výkaz č. 6 o vynechaných spojoch a dôvodoch ich vynechania podľa výstupov zo systému dispečerského riadenia,
    2. Dopravca je povinný v lehote podľa bodu 6.5.2. Zmluvy predložiť Objednávateľovi písomné Vyúčtovanie výkonov Dopravných služieb za predchádzajúci kalendárny rok.
    3. predložiť Objednávateľovi Prepravný poriadok a tarifu MAD najneskôr do 15 (slovom: pätnástich) dní odo dňa účinnosti tejto Zmluvy oboma Zmluvnými stranami a každú zmenu Prepravného poriadku a tarify do 15 dní odo dňa prijatia zmeny.
    4. poskytnúť Objednávateľovi plný prístup do on-line rozhrania, ktorým Dopravca sleduje a riadi pohyb autobusov v MAD, ak takýmto rozhraním disponuje. Ak takýto prístup Dopravca nemá, oznámi to písomne – v listinnej podobe Objednávateľovi. Tak isto Dopravca oznámi Objednávateľovi nadobudnutie takého prístupu bezodkladne po jeho nadobudnutí a umožní prístup Objednávateľa do jeho on-line rozhrania.
    5. zabezpečiť, aby jeho zamestnanci vo vzťahu k cestujúcim dodržiavali normy dobrých mravov, slušného správania sa, ovládali slovenský jazyk v rozsahu nevyhnutne potrebnom na bežnú komunikáciu s cestujúcimi, aby vodiči v prípade mimoriadnych situácií poskytli informácie cestujúcim, aby boli cestujúcim v prípade potreby nápomocní, aby dodržiavali platnú legislatívu a taktiež predpisy týkajúce sa bezpečnosti práce.
    6. mať počas účinnosti tejto Zmluvy potrebné povolenia a Dopravné licencie na prevádzkovanie MAD v Trnave – Objednávateľ ako dopravný správny orgán udelí Dopravcovi Dopravnú licenciu na účely plnenia tejto Zmluvy vždy, ak budú splnené podmienky na jej udelenie podľa Zákona o cestnej doprave. Za porušenie povinnosti Dopravcu disponovať Dopravnou licenciou sa nebude považovať situácia, ak Objednávateľ neudelí Dopravcovi Dopravnú licenciu z dôvodov, ktoré nie sú na strane Dopravcu; za udelenie Dopravnej licencie podľa tohto bodu Zmluvy sa považuje tiež obnova / zmena Dopravnej licencie.
    7. dbať pri plnení predmetu Zmluvy na ochranu životného prostredia a dodržiavať platné technické, bezpečnostné, zdravotné, hygienické a iné predpisy, vrátane predpisov týkajúcich sa životného prostredia.
    8. zabezpečiť po dobu poskytovania Dopravných služieb funkčnosť vybavovacích a predajných zariadení v používaných vozidlách.
    9. niesť zodpovednosť za presnosť, správnosť, pravdivosť a úplnosť všetkých informácií poskytovaných Objednávateľovi v súvislosti s touto Zmluvou.
    10. predložiť dôkazy k podkladom predloženým Dopravcom, ak o to Objednávateľ požiada. Za týmto účelom môže Objednávateľ požadovať prístup k relevantným údajom a dokumentácii z dôvodu posúdenia podkladov (priame tržby a výnosy, vozidlový park, ubehnuté VZKM, prehľady o frekvencii a štruktúre prepravovaných cestujúcich, pracovné zmluvy a výkazy a pod.).
    11. zabezpečiť povinné poistenie pre prípad zodpovednosti za škodu spôsobenú prevádzkovaním cestnej dopravy a činnosťou osádok vozidiel cestujúcim v zmysle Právnych predpisov.
    12. dodržiavať Štandardy dopravnej obslužnosti, ktoré tvoria **prílohu č. 6 - Štandardy dopravnej obslužnosti.**
    13. účtovne oddeliť svoje záväzky vyplývajúce zo služieb vo verejnom záujme na základe tejto Zmluvy od ostatných aktivít Dopravcu.
    14. evidovať na samostatnom bankovom účte finančné prostriedky, ktoré uhradil Objednávateľ zo svojho rozpočtu ako príspevok na úhrady za Dopravné služby (Príspevok) a z tohto bankového účtu je Dopravca povinný uhrádzať výdavky vynakladané na plnenie tejto Zmluvy. Bankovým účtom podľa tohto bodu Zmluvy je účet Dopravcu vedený v bode 1.2. Zmluvy.
    15. označiť každý autobus na autobusovej linke viditeľným údajom o východiskovej a cieľovej zastávke, zabezpečiť zverejnenie a prístupnosť Prepravného poriadku, tarify a iných prevádzkových údajov a informácií pre cestujúcich v priestoroch prístupných verejnosti a podľa technických možností aj na zastávkach a v autobusoch. V prípade zmeny informácií pre cestujúcich uvedených v predchádzajúcej vete alebo v prípade ich znehodnotenia je Dopravca povinný zabezpečiť ich aktualizáciu a pravidelnú obnovu.
    16. zabezpečiť na všetkých zastávkach autobusovej linky jej označenie, názov zastávky, číslo alebo iné označenie autobusovej linky a uverejnenie údajov o odchode jednotlivých spojov a ich trvalé udržiavanie.
    17. konzultovať s Objednávateľom prípadné zmeny platného Cestovného poriadku a platných taríf, poskytnúť Objednávateľovi akékoľvek informácie potrebné na posúdenie navrhovaných zmien a poskytnúť svoje odborné kapacity.
    18. v prípade mimoriadnej udalosti v doprave, zabezpečiť náhradnú prepravu v primeranom rozsahu, s prihliadnutím na aktuálne personálne a technické možnosti Dopravcu.
    19. starať sa o bezpečnosť, pohodlie a pokojnú prepravu cestujúcich, v prípade, ak sú cestujúci účastníkmi dopravnej nehody postarať sa o ich bezpečnosť a zdravie, zabezpečiť prvú pomoc príp. náhradnú prepravu a dbať na zvyšovanie kultúry cestovania.
    20. zabezpečiť, aby posádka autobusu alebo iné oprávnené osoby Dopravcu poskytli cestujúcim akékoľvek potrebné informácie týkajúce sa podmienok ich prepravy, najmä ich práv a povinností, priebehu prepravy, výšky cestovného, možností prestupu a iných informácií týkajúcich sa prepravy cestujúcich.
    21. v spolupráci s Objednávateľom utvárať podmienky na prepravu telesne a zrakovo postihnutých osôb, zabezpečiť zvýšenie pohodlia prepravy starých ľudí, tehotných žien a matiek s malými deťmi.
    22. organizačne a personálne zabezpečovať predaj cestovných lístkov a predaj čipových kariet, vrátane dobíjania čipových kariet aktuálne používaných v MAD v meste Trnava.
    23. zabezpečovať pravidelné zverejňovanie nasledovných informácií a dokumentov prostredníctvom webovej stránky mesta, pre potreby širokej verejnosti:
        1. platný (aktuálny) Cestovný poriadok (vo formáte CIS/JDF/GTFS),
        2. aktuálne trasy liniek a schémy (mapy) siete MAD,
        3. aktuálne ceny cestovných lístkov,
        4. informácie k zakúpeniu SMS lístkov,
        5. plánovač cesty - informácie o predchádzajúcej a nasledujúcej zastávke, informácia o čase odchodu autobusu a dĺžky trvania jazdy, informácie o predchádzajúcich a nasledujúcich spojeniach,
        6. informácie odchýlky oproti Cestovnému poriadku ,
        7. údaje o vozidlovom parku – minimálne v rozsahu: typ nasadzovaného vozidla, EČV, vek autobusu, počet autobusov,
        8. prípadne ďalšie dáta, ktorých zverejnenie bude Objednávateľ požadovať, za podmienky, že Dopravca týmito údajmi bude disponovať, a tieto dáta zlepšia informovanosť verejnosti o reálnej prevádzke MAD,

a to ako otvorené (interaktívne) dáta pre širokú verejnosť. Objednávateľ za týmto účelom poskytne Dopravcovi potrebnú súčinnosť.

* + 1. umožniť Objednávateľovi (jeho povereným zamestnancom a / alebo audítorom) uskutočňovať kontrolu podľa článku 11. Zmluvy.
    2. v prípade, ak to nie je v rozpore s Právnymi predpismi, umožniť Objednávateľovi (jeho povereným zamestnancom / splnomocneným osobám) zúčastniť sa na kolektívnom vyjednávaní s odborovými organizáciami, predmetom ktorých bude úprava výšky mzdy zamestnancov Dopravcu na podnikovej úrovni (podnikové kolektívne vyjednávanie)). Na účely splnenia tejto povinnosti, je Dopravca povinný informovať Objednávateľa o začatí kolektívneho vyjednávania, o priebehu kolektívneho vyjednávania, o termíne osobných rokovaní s odborovými organizáciami, o výsledku kolektívneho vyjednávania vrátane doručenia kópie podnikovej kolektívnej zmluvy. Dopravca informuje Objednávateľa o termíne (vrátane zmeny/zrušenia termínu) osobného rokovania s odborovými organizáciami bezodkladne po tom ako sa o ňom dozvie a umožniť tak Objednávateľovi zúčastniť sa všetkých osobných rokovaní o obsahu kolektívnej zmluvy. Objednávateľ nie je oprávnený zúčastniť sa na osobných rokovaniach v rámci kolektívneho vyjednávania, ak to Objednávateľovi neumožňujú Právne predpisy alebo ak s tým nebude súhlasiť niektorá zmluvná strana kolektívnej zmluvy – s výnimkou Dopravcu, ktorý podpisom tejto Zmluvy udeľuje Objednávateľovi súhlas, aby sa zúčastňoval osobných rokovaní.
    3. použiť peňažné prostriedky prijaté od Objednávateľa ako Príspevok na vykrytie preukázanej straty vzniknutej Dopravcovi v súvislosti s plnením predmetu tejto Zmluvy.
    4. poskytnúť Objednávateľovi všetky informácie, ktoré sú nevyhnutné na zadanie zmlúv o službách vo verejnom záujme v súlade s Nariadením.
    5. plniť si svoje záväzky hospodárne a efektívne tak, aby svojim konaním nezavinil nadmernú úhradu Objednávateľa za služby vo verejnom záujme.

1. **Údaje o subdodávateľoch**
   1. V prípade, ak Dopravca plánuje realizovať Zmluvu (/jej časť) prostredníctvom subdodávateľov, Dopravca vyplní údaje o subdodávateľoch v rozsahu podľa **prílohy č. 10 - Subdodávatelia** k tejto Zmluve.
   2. Dopravca je povinný písomne oznámiť Objednávateľovi akúkoľvek zmenu údajov o existujúcich subdodávateľoch uvedených v **prílohe č. 10 – Subdodávatelia** k tejto Zmluve do 5 (piatich) pracovných dní odo dňa zmeny.
   3. Objednávateľ v súlade s ust. § 41 ods. 4 písm. b) Zákona o verejnom obstarávaní určuje pravidlá pre zmenu subdodávateľa počas plnenia Zmluvy:
      1. Dopravca je povinný predložiť Objednávateľovi písomné oznámenie o plánovanej zmene subdodávateľa (výmene / ukončení spolupráce) alebo o zapojení nového subdodávateľa aktualizovaním údajov podľa **prílohy č. 10 – Subdodávatelia;** okrem údajov podľa **prílohy č. 10 – Subdodávatelia** Dopravca oznámi Objednávateľovi tiež dátum, k akému plánuje zmenu v subdodávateľoch uskutočniť. Podmienkou realizácie zmeny je udelenie písomného súhlasu Objednávateľa s realizáciou zmeny. Objednávateľ je oprávnený odmietnuť udeliť súhlas, keď subdodávateľ nespĺňa podmienky uvedené v bodoch 9.3.2., 9.3.3. Zmluvy). Objednávateľ je povinný udeliť súhlas /odmietnuť udeliť súhlas najneskôr do 5 (piatich) pracovných dní odo dňa doručenia oznámenia o plánovanej zmene Objednávateľovi; zmena bude účinná odo dňa dátumu uvedeného v oznámení Dopravcu ako dátum uskutočnenia plánovanej zmeny alebo odo dňa doručenia súhlasu Objednávateľa s uskutočnením zmeny Dopravcovi, a to podľa toho, ktorá skutočnosť nastane neskôr; pre vylúčenie pochybností platí, že dodatok k tejto Zmluve nie je potrebné uzavrieť.
      2. subdodávateľ, ktorý má povinnosť zapisovať sa do registra partnerov verejného sektora musí byť zapísaný v registri partnerov verejného sektora už v čase doručenia oznámenia o plánovanej zmene Objednávateľovi.
      3. subdodávateľ, ktorého sa zmena týka, musí spĺňať podmienky v rozsahu podľa § 41 ods. 1 písm. b) Zákona o verejnom obstarávaní.

Uvedené pravidlá sa aplikujú tiež na prípad, ak Dopravca poskytoval Dopravné služby prostredníctvom vlastných kapacít, ale v priebehu Zmluvy sa rozhodne určitú časť predmetu Zmluvy realizovať prostredníctvom subdodávateľa.

1. **Práva a povinnosti objednávateľa**
   1. Objednávateľ sa zaväzuje uhrádzať Dopravcovi Príspevok za poskytované Dopravné služby vo výške, spôsobom a v lehotách podľa tejto Zmluvy.
   2. Objednávateľ sa ako dopravný správny orgán zaväzuje udeľovať Dopravcovi Dopravné licencie na prevádzkovanie autobusových liniek MAD podľa platného Cestovného poriadku v súlade s podmienkami špecifikovanými v Zákone o cestnej doprave, a to na celé obdobie trvania tejto Zmluvy.
   3. Objednávateľ má právo meniť a upravovať Cestovný poriadok, tarifu, výšku a rozsah poskytovaných zliav pre cestujúcich MAD spôsobom a v lehotách podľa tejto Zmluvy a podľa Zákona o cestnej doprave
   4. Zmena tarify môže byť realizovaná aktualizáciou **prílohy č. 8 – Cenový výmer**, a to tak, že Objednávateľ doručí Dopravcovi v dostatočnom časovom predstihu návrh na nový cenový výmer a Dopravca následne doručí Objednávateľovi potvrdenie o uskutočnení zmeny tarify v zmysle nového cenového výmeru, a to najneskôr do 5 (piatich) dní od doručenia návrhu nového cenového výmeru. Zmena cenového výmeru / tarify sa považuje za účinnú dňom, ktorý určil Objednávateľ v návrhu nového cenového výmeru.
   5. Objednávateľ je povinný doručiť Dopravcovi požiadavku na zmenu Cestovného poriadku v dostatočnom časovom predstihu tak, aby bol Dopravca schopný dodržať lehoty na zapracovanie zmeny Cestovného poriadku a jeho predloženie Objednávateľovi podľa tejto Zmluvy.
   6. Objednávateľ je povinný schváliť Cestovný poriadok v dostatočnom časovom predstihu tak, aby bol Dopravca schopný dodržať lehotu na zverejnenie Cestovného poriadku podľa ust. § 15 ods. 5 Zákona o cestnej doprave.
   7. Pokiaľ požiadavky na zmenu Cestovného poriadku znamenajú zmenu udelenej Dopravnej licencie, Objednávateľ je povinný na žiadosť Dopravcu povoliť zmenu Dopravnej licencie postupom podľa Zákona o cestnej doprave.
   8. Objednávateľ je oprávnený kontrolovať správnosť údajov poskytnutých Dopravcom, na základe ktorých bola vyčíslená preukázaná celková strata vo výkonoch vo verejnom záujme a tiež čiastkové straty na jednotlivých linkových spojoch, vzniknuté z titulu poskytovania zliav z cestovného a zabezpečenia obslužnosti územia mesta Trnava pri realizácií výkonov Dopravných služieb Dopravcom podľa tejto Zmluvy.
   9. Objednávateľ je povinný umožniť Dopravcovi výber subdodávateľov na časť Dopravných služieb podľa tejto Zmluvy za predpokladu, že výber subdodávateľa bude uskutočnený v súlade s Právnymi predpismi.
   10. Objednávateľ sa zaväzuje, že podklady a informácie poskytnuté od Dopravcu v súvislosti s predmetom tejto Zmluvy použije výlučne v nevyhnutnom rozsahu, na účely uvedené v tejto Zmluve, bude ich utajovať a nesprístupní ich tretím osobám v súlade s Právnymi predpismi, s výnimkou, keď plní povinnosti vyplývajúce Objednávateľovi zo Zákona o slobodnom prístupe k informáciám.
   11. Objednávateľ sa zaväzuje bezodkladne informovať Dopravcu o všetkých skutočnostiach, ktoré by mohli mať vplyv na plnenie tejto Zmluvy.
2. **kontrola a dodržiavanie predmetu zmluvy**
   1. Kontrolu plnenia dopravných výkonov priebežne vykonávajú poverení zamestnanci Objednávateľa (vrátane hlavného kontrolóra Objednávateľa a zamestnancov zaradených na útvar hlavného kontrolóra Objednávateľa) na základe výkazov uvedených v bode 8.1.21. Zmluvy. Objednávateľ je oprávnený na svoje náklady kontrolovať plnenie podľa tejto Zmluvy aj prostredníctvom auditu vykonaného nezávislou treťou stranou, ktorá má v predmete podnikania alebo činnosti, resp. v oprávnení podľa osobitných Právnych predpisov vykonávanie auditu (audítor alebo znalec) (nezávislá tretia osoba ďalej len „**Audítor**“). Oprávnenia Objednávateľa podľa tejto Zmluvy v takomto prípade má Audítor. Audítor bude mať povinnosť mlčanlivosti voči tretím osobám o všetkých skutočnostiach o ktorých sa pri audite dozvie okrem povinnosti poskytnúť informácie podľa osobitných Právnych predpisov.
   2. Objednávateľ / zamestnanci Objednávateľa mesačne vykonávajú na základe Výkazov poskytnutých Dopravcom podľa bodu 8.1.21. Zmluvy kontrolu plnenia záväzku vyplývajúceho z tejto Zmluvy.
   3. Objednávateľ / zamestnanci Objednávateľa po ukončení kalendárneho roka vykonávajú kontrolu plnenia podľa tejto Zmluvy na účely celkového záverečného ročného vyúčtovania.
   4. Dopravca je povinný umožniť Objednávateľovi (jeho povereným zamestnancom a / alebo Audítorom) kontrolovať správnosť údajov poskytnutých Objednávateľovi v súvislosti s predmetom tejto Zmluvy, pričom kontrole podliehajú len tie údaje a dokumenty Dopravcu, ktoré sa týkajú výkonov MAD. Dopravca sa zaväzuje, že umožní Objednávateľovi výkon kontroly, auditu a overovania správnosti výpočtu EON a Príspevku. Dopravca je počas výkonu kontroly, auditu a overovania povinný najmä preukázať oprávnenosť vynaložených výdavkov a dodržanie podmienok výpočtu EON a Príspevku podľa tejto Zmluvy. Po vykonaní každej kontroly za účelom dohľadu nad zisťovanými skutočnosťami poverení zamestnanci Objednávateľa spracujú zápis o vykonanej kontrole a v prípade zistených nedostatkov písomnou formou požiada Objednávateľ Dopravcu o ich odstránenie v stanovenej lehote.
   5. Dopravca je povinný bezodkladne prijať opatrenia na nápravu nedostatkov zistených kontrolou, auditom alebo overovaním na mieste v zmysle zápisu z kontroly, auditu alebo overovania na mieste v lehote stanovenej oprávnenými osobami na výkon kontroly, auditu alebo overovania na mieste. Dopravca je zároveň povinný zaslať osobám oprávneným na výkon kontroly, auditu alebo overovania na mieste informáciu o splnení opatrení prijatých na nápravu zistených nedostatkov bezodkladne po ich splnení.
3. **sankcie – úroky z omeškania, zmluvná pokuta**
   1. V prípade, ak sa ktorákoľvek Zmluvná strana dostane do omeškania s úhradou peňažných záväzkov podľa tejto Zmluvy, vznikne druhej Zmluvnej strane (oprávnenej strane) voči porušujúcej Zmluvnej strane nárok na zaplatenie úroku z omeškania z dlžnej sumy vo výške sadzby, ktorú ustanoví vláda Slovenskej republiky nariadením podľa § 369 ods. 2 Obchodného zákonníka. Porušujúca Zmluvná strana sa je povinná zaplatiť oprávnenej Zmluvnej strane úroky z omeškania do 15 (pätnástich) dní odo dňa doručenia výzvy oprávnenej Zmluvnej strany na zaplatenie úrokov z omeškania porušujúcej Zmluvnej strane.
   2. Dopravca je oprávnený požadovať od Objednávateľa zaplatenie zmluvnej pokuty, ak sa Objednávateľ dostane do omeškania s úhradou svojich peňažných záväzkov z tejto Zmluvy, a to vo výške 0,05 % z dlžnej sumy za každý deň omeškania. Splatnosť zmluvnej pokuty je do 30 (tridsať) dní odo dňa doručenia písomnej – listinnej výzvy Dopravcu na zaplatenie zmluvnej pokuty Objednávateľovi.
   3. Objednávateľ je oprávnený v súlade s bodom 12.4. Zmluvy požadovať od Dopravcu zaplatenie zmluvnej pokuty v nasledovných výškach a z nasledovných dôvodov:
      1. 1.000,- EUR (slovom: tisíc eur) za každý deň porušenia nasledovnej povinnosti - nedodržanie priemernej vekovej štruktúry vozidlového parku podľa bodu 8.1.10. Zmluvy,
      2. 1.000,- EUR (slovom: tisíc eur) za každý deň porušenia nasledovnej povinnosti – používanie autobusu pri vykonávaní Dopravných služieb, ktorého vek je vyšší ako maximálny vek vozidla podľa bodu 8.1.10. Zmluvy (16 rokov),
      3. 1.000,- EUR (slovom: tisíc eur) za nedodržanie podielu záložných vozidiel, a to za každé vozidlo, ktoré Dopravcovi chýba do splnenia limitu podľa bodu 8.1.17. Zmluvy,
      4. 1.000,- EUR (slovom: tisíc eur) za nedodržanie 100 % vozidiel spĺňajúcich štandard technického vybavenia, a to za každé vozidlo, ktoré nespĺňa štandard technického vybavenia podľa bodu 8.1.13. Zmluvy,
      5. 5.000,- EUR (slovom: päťtisíc eur) v prípade, že Dopravca nezaháji poskytovanie Dopravných služieb v termíne stanovenom touto Zmluvou, a to za každý deň omeškania so splnením tejto povinnosti,
      6. 10.000,- EUR (slovom: desaťtisíc eur) v prípade, ak Dopravca poruší povinnosti vyplývajúce mu z tejto Zmluvy spôsobom, ktorý zakladá právo Objednávateľa na odstúpenie od tejto Zmluvy podľa bodov 13.2.3. Zmluvy a Objednávateľ od tejto Zmluvy z tohto dôvodu odstúpi,
      7. 1.000,- EUR (slovom: tisíc eur) za každé svojvoľné obmedzenie alebo zastavenie dopravy na linke vykonané bez súhlasu Objednávateľa,
      8. 200,- EUR (slovom: dvesto eur) za každý vynechaný spoj z viny Dopravcu; za vinu Dopravcu sa považuje také konanie Dopravcu, ktoré nie je vykonávané v súlade s odbornou starostlivosťou poskytovania služieb vo verejnom záujme; odbornou starostlivosťou Zmluvné strany rozumejú tie situácie, kedy Dopravca mal vedomosť o možnosti vynechania spoja z technických dôvodov autobusu a neprijal primerané opatrenia na to, aby zabránil tejto situácii (jedná sa o najmä technickú spôsobilosť vozidlového parku v súlade s platnou právnou úpravou),
      9. 30,- EUR (slovom: tridsať eur) za každé oneskorenie spoja zo začiatočnej zastávky z viny Dopravcu od 3 minút do 30 minút; predmetom zmluvnej pokuty za porušenie tejto povinnosti nebude situácia, kedy Dopravca nemohol nastúpiť na spoj v stanovenom čase z dôvodov zlej dopravnej situácie. Zmluvné strany sa zároveň dohodli, že Dopravca resp. jeho zamestnanec – dispečer má právo rozhodnúť o presunutí zmeškaného spoja na začiatočnej zastávke na najbližší nasledujúci spoj na danej linke, podľa očakávaného alebo zisteného počtu pravdepodobne prepravovaných osôb z dôvodu, aby takýmto konaním nebol zmarený účel zmeškaného spoja - takéto konanie sa nebude považovať za vynechanie spoja z viny Dopravcu,
      10. 200,- EUR (slovom: dvesto eur) za každé oneskorenie spoja zo začiatočnej zastávky z viny Dopravcu nad 30 minút,
      11. 20,- EUR (slovom: dvadsať eur) za nedodržovanie Cestovného poriadku Dopravcom ako (napr. vynechanie spoja, nezastavenie na zastávke), a to za každý prípad porušenia Cestovného poriadku; každé vynechanie spoja sa zapíše v dispečerskom denníku s uvedením konkrétneho dôvodu a zároveň dispečerský denník musí byť k dispozícii Objednávateľovi,
      12. 200,- EUR (slovom: dvesto eur) Za nevydanie cestovných lístkov, a to za každý prípad porušenia tejto povinnosti,
      13. 500,- EUR (slovom: päťsto eur) za každé poskytnutie nepravdivých, skreslených, neúplných údajov, to neplatí ak údaje budú nepravdivé, skreslené, neúplné z dôvodu zrejmej chyby v písaní.
   4. Objednávateľ je oprávnený uplatniť si voči Dopravcovi zmluvnú pokutu, v prípade ak Dopravca poruší / nesplní svoju povinnosť aj napriek predchádzajúcemu upozorneniu zo strany Objednávateľa na neplnenie Zmluvy / porušovanie povinností Dopravcu. Zmluvná pokuta je splatná do 30 (tridsiatich) dní odo dňa vzniku nároku Objednávateľa na zmluvnú pokutu.
   5. Objednávateľ môže Zmluvnú pokutu uplatniť aj opakovane (za opakované porušenia zmluvných povinností). V prípade, ak je to isté porušenie zmluvných povinností sankcionované zmluvnou pokutou na základe viacerých dohôd o zmluvnej pokute obsiahnutých v bodoch 12.3.1. až 12.3.13. tejto Zmluvy, Zmluvné strany sa dohodli, že bude platiť nasledovné: **(i)** uvedená skutočnosť nebude mať vplyv na platnosť žiadnej z dohôd o zmluvnej pokute (všetky budú platné) avšak **(ii)** Objednávateľ bude oprávnený domáhať sa zaplatenia zmluvnej pokuty len z jednej z týchto dohôd, a to tej, ktorá je vyššia.
   6. Objednávateľovi nevznikne právo na zmluvnú pokutu, **(i)** ak Dopravca nesplní niektorú zo svojich sankcionovaných povinností z dôvodov vis maior (vyššia moc – vrátane štrajku zamestnancov alebo poruchy vozidla alebo tarifného systému, odbavovacieho zariadenia počas prevádzky, pandémie, epidémie) a súčasne **(ii)** ak Dopravca v lehote do 15 (pätnástich) dní odo dňa porušenia príslušnej zmluvnej povinnosti relevantným spôsobom Objednávateľovi preukáže vis maior.
   7. Zmluvné strany sa dohodli na vylúčení aplikácie ust. § 300 Obchodného zákonníka.
4. **DOBA PLATNOSTI A ÚČINNOSTI ZMLUVY**
   1. Táto Zmluva nadobúda platnosť dňom jej podpisu všetkými Zmluvnými stranami a uzatvára sa na dobu určitú – na obdobie 10 rokov (slovom: desať rokov) od nadobudnutia účinnosti Zmluvy, t. j. od 01.01.2021 do 31.12.2030. Objednávateľ sa zaväzuje bezodkladne po podpise tejto Zmluvy túto Zmluvu zverejniť v súlade s ust. § 5a Zákona o slobodnom prístupe k informáciám, pričom Zmluvné strany sa podľa ust. § 47a ods. 2 Občianskeho zákonníka dohodli, že táto **Zmluva nadobudne účinnosť dňa 01.01.2021, najneskôr však dňom jej zverejnenia (rozhodujúci je okamih, ktorý nastane neskôr).**
   2. Táto Zmluva môže zaniknúť len z nasledovných dôvodov a nasledovnými spôsobmi:
      1. uplynutím doby trvania Zmluvy,
      2. na základe písomnej dohody Zmluvných strán – Zmluva zaniká dňom uvedeným v dohode ako deň zániku Zmluvy, inak dňom podpisu dohody obomi Zmluvnými stranami,
      3. písomným odstúpením od Zmluvy zo strany Objednávateľa; Objednávateľ je oprávnený odstúpiť od Zmluvy len z nasledovných dôvodov:
         1. z dôvodu, ak Dopravca závažne poruší povinnosti podľa Zmluvy, pričom závažným porušením povinností Dopravcom na účely tohto bodu Zmluvy sa rozumie úmyselné, neoprávnené a neodôvodnené neposkytovanie Dopravných služieb výlučne z dôvodov na strane Dopravcu po dobu viac ako 5 (slovom: päť) po sebe nasledujúcich kalendárnych dní, alebo
         2. Dopravca nebude disponovať platným povolením na prevádzkovanie vnútroštátnej dopravy, alebo
         3. Dopravca poruší povinnosti uvedené v bodoch 8.1.1., 8.1.2. 8.1.9., 8.1.10., 8.1.19., 8.1.20., 8.1.26., 8.1.29., 8.1.30. Zmluvy,
         4. z dôvodov uvedených v ust. § 19 ods. 1 Zákona o verejnom obstarávaní,
      4. písomným odstúpením od Zmluvy zo strany Dopravcu; Dopravca je oprávnený odstúpiť od Zmluvy len z nasledovných dôvodov:
         1. Objednávateľ bez predchádzajúcej písomnej dohody s Dopravcom zvýši objem výkonov Dopravných služieb o viac ako je upravené v bode 5.6. alebo v bode 5.8. Zmluvy alebo zníži Objem výkonov Dopravných služieb v rozpore s touto Zmluvou, alebo
         2. Objednávateľ je v omeškaní s úhradou svojho peňažného záväzku o viac ako 60 (slovom: šesťdesiat) po dni jeho splatnosti.
   3. Odstúpenie od Zmluvy ktoroukoľvek zo Zmluvných strán musí byť vyhotovené v písomnej – listinnej forme a nadobúda účinnosť dňom jeho doručenia tej Zmluvnej strane, ktorej je adresované.
5. **Riešenie sporov**
   1. Zmluvné strany sa zaväzujú, že si budú vzájomne včas oznamovať všetky okolnosti, ktoré by mohli viesť k vzniku sporu, budú o nich rokovať tak, aby sa vzniknutý spor vyriešil dohodou, resp. formou písomného dodatku k tejto Zmluve.
6. **osobitné ustanovenia**
   1. Zmluvné strany, z dôvodu prehľadnosti – vychádzajúc z ustanovení tejto Zmluvy, zhodne potvrdzujú nasledovné lehoty na predkladanie a schvaľovanie nižšie uvedených „ročných“ plnení / úkonov / dokumentov:

|  |  |  |
| --- | --- | --- |
| **Predmet úkonu** | **Termín predloženia**  **zo strany Dopravcu** | **Termín na splnenie povinnosti**  **zo strany Objednávateľa** |
| **Ročný plán dopravnej obslužnosti**  *na nasledujúci kalendárny rok* | *nevyžaduje sa schválenie*  *Za účelom vylúčenia pochybností platí, že Dopravca nemá povinnosť predkladať Objednávateľovi Ročný plán dopravnej obslužnosti.* | predložiť do 15.09. aktuálneho kalendárneho roka |
| **Cestovný poriadok**  *na nasledujúci kalendárny rok* | do 01.11. (upravený do 15.11.) aktuálneho kalendárneho roka | schváliť do 15.11. (upravený do 30.11.) aktuálneho kalendárneho roka |
| **Krycí list**  *na nasledujúci kalendárny rok* | do 01.12. aktuálneho kalendárneho roka | schváliť do 15.12. aktuálneho kalendárneho roka |
| **Maximálne EON**  *na aktuálny kalendárny rok* | do 25.02. aktuálneho kalendárneho roka | schváliť do 25.03. aktuálneho kalendárneho roka |
| **Vyúčtovanie Príspevku a Manipulačných km (skutočných EON)**  *za predchádzajúci kalendárny rok* | do 25.02. aktuálneho kalendárneho roka | schváliť do 25.03. (v prípade sporného Vyúčtovania, nesporná časť Vyúčtovania bude schválená do 20.04.) aktuálneho kalendárneho roka |
| **Vrátenie preplatku Príspevku (skutočných EON)**  *za predchádzajúci kalendárny rok* | do 30.04. aktuálneho kalendárneho roka | *nevyžaduje sa schválenie* |
| **Úhrada nedoplatku na Príspevku (skutočných EON) a úhrada nákladov na Manipulačné km**  *za predchádzajúci kalendárny rok* | *nevyžaduje sa schválenie* | do 30.04. aktuálneho kalendárneho roka |
| **Úhrada Predpokladaného Príspevku** | *nevyžaduje sa schválenie* | do 15. dňa aktuálneho mesiaca, v ktorom majú byť poskytnuté Dopravné služby |
| **Predkladanie mesačných Výkazov podľa bodu 8.1.21. Zmluvy** | do 15. dňa mesiaca nasledujúceho po mesiaci, v ktorom boli poskytnuté Dopravné služby | *nevyžaduje sa schválenie* |
| **Predkladanie údajov z palubných počítačov podľa bodu 8.1.20. Zmluvy** | do 10. dňa mesiaca nasledujúceho po mesiaci, v ktorom boli poskytnuté Dopravné služby | *nevyžaduje sa schválenie* |
| **Predkladanie údajov o vozidlovom parku Dopravcu**  *za predchádzajúci kalendárny rok* | do 25.02. aktuálneho kalendárneho roka | *nevyžaduje sa schválenie* |

Na účely tejto tabuľky:

**aktuálnym kalendárnym rokom** sa rozumie kalendárny rok, v ktorom sa aktuálne poskytujú Dopravné služby,

**predchádzajúcim kalendárnym rokom** sa rozumie kalendárny rok, ktorý predchádza aktuálnemu kalendárnemu roku,

**nasledujúcim kalendárnym rokom** sa rozumie kalendárny rok, ktorý nasleduje po aktuálnom kalendárnemu roku.

* 1. Vzájomné predloženia a schválenia (podpisy Zmluvných strán) dokumentov uvedených v bode 15.1. Zmluvy a návrh a akceptácia návrhu na zmenu príloh k tejto Zmluve **(i)** musia byť písomné (ust. § 2 ods. 5 písm. h) Zákona o verejnom obstarávaní), **(ii)** nemusia byť zachytené na jednej listine, **(iii)** prejav vôle Zmluvných strán však musí byť obsahovo totožný (tzn., musí byť zrejmé, že Zmluvné strany schválili dokumenty / prílohy v rovnakom znení) – to neplatí, ak je v Zmluve uvedené inak.

1. **doručovanie a počítanie lehôt**
   1. Zmluvné strany sa dohodli, že akákoľvek Písomnosť uskutočňovaná v súvislosti so Zmluvou musí byť uskutočnená v písomnej forme a doručená **(i)** ak sa jedná o Písomnosť v elektronickej podobe – prostredníctvom elektronických prostriedkov (e-mailov), **(ii)** ak sa jedná o Písomnosť v listinnej podobe – osobne, kuriérom alebo doporučeným listom, a to na nasledovné adresy Zmluvných strán:
      1. **v prípade Objednávateľa:** na adresu Objednávateľa, ktorá bude sídlom Objednávateľa v čase odoslania Písomnosti alebo na inú korešpondenčnú adresu, ktorú Objednávateľ oznámi Dopravcovi podľa bodu 16.5. Zmluvy alebo na e-mailovú adresu kontaktnej osoby Objednávateľa podľa bodu 16.4. Zmluvy,
      2. **v prípade Dopravcu:** na adresu Dopravcu, ktorá bude zapísaná ako sídlo Dopravcu v obchodnom registri / inom registri, v ktorom je Dopravca zapísaný, ak nie je registrovaný v obchodnom registri, a to v čase odoslania Písomnosti alebo na inú korešpondenčnú adresu, ktorú Dopravca oznámi Objednávateľovi spôsobom podľa bodov 16.5. Zmluvy alebo na e-mailovú adresu kontaktnej osoby Dopravcu podľa bodu 16.4. Zmluvy.
   2. Písomnosť odovzdaná osobne alebo prostredníctvom kuriéra Zmluvnej strane – príjemcovi sa bude považovať za doručenú v deň jej skutočného prevzatia alebo ak ju Zmluvná strana – príjemca bezdôvodne odmietne prevziať, v deň odmietnutia prevzatia (pričom v prípade pochybností sa má za to, že odmietnutie bolo bezdôvodné). Písomnosť poslaná doporučeným listom sa bude považovať za doručenú na 10. (slovom: desiaty) pracovný deň od jej odovzdania poštovému orgánu na prepravu, ak z doručenky preukazujúcej doručenie písomnosti nebude vyplývať skorší dátum doručenia písomnosti.
   3. Písomnosť doručovaná prostredníctvom elektronických prostriedkov (e-mailu) sa bude považovať za doručenú v deň odoslania e-mailu obsahujúceho danú Písomnosť zo strany odosielateľa, ak v ďalšej vete nie je uvedené inak. Ak e-mail obsahujúci Písomnosť bude odoslaný počas iného dňa, ako je Pracovný deň, alebo ak e-mail obsahujúci Písomnosť bude odoslaný po 18.00 hod Pracovného dňa, v takom prípade sa Písomnosť bude považovať za doručenú v najbližší Pracovný deň nasledujúci po dni odoslania e-mailu obsahujúceho doručovanú Písomnosť.
   4. Zoznam kontaktných osôb Zmluvných strán s uvedením kontaktných e-mailových adries tvorí **prílohu č. 7 – Zoznam kontaktných osôb** k tejto Zmluve. Každá zo Zmluvných strán je oprávnená kedykoľvek aktualizovať zoznam jej vlastných kontaktných osôb a ich e-mailových adries, pričom také zmeny nadobudnú účinnosť až na nasledujúci Pracovný deň po Pracovnom dni, v ktorom Zmluvná strana doručila druhej Zmluvnej strane aktualizovaný zoznam kontaktných osôb danej Zmluvnej strany.
   5. Každá zo Zmluvných strán je oprávnená kedykoľvek zmeniť adresu na doručovanie (korešpondenčnú adresu), pričom také zmeny nadobudnú účinnosť až na nasledujúci Pracovný deň po Pracovnom dni, v ktorom Zmluvná strana doručila druhej Zmluvnej strane oznámenie o zmene na doručovanie Písomností (v listinnej podobe).
   6. Lehoty uvedené v Zmluve sa budú počítať v súlade s pravidlami počítania času podľa ust. § 122 Občianskeho zákonníka. V prípade, ak časovými jednotkami sú doby (nie lehoty), v takom prípade platí, že bez ohľadu na to, či posledný deň doby pripadne na Pracovný deň alebo nie, tak doba uplynie v posledný deň tejto lehoty.
2. **ZÁVEREČNÉ USTANOVENIA**
   1. Zmluvné strany sa dohodli, že Zmluva, ako aj práva a povinnosti Zmluvných strán Zmluvou neupravené, sa riadia platnými Právnymi predpismi Slovenskej republiky, najmä príslušnými ustanoveniami Obchodného zákonníka a subsidiárne ustanoveniami Občianskeho zákonníka.
   2. Zmluvné strany sa zaväzujú rokovať o zmene tejto Zmluvy v prípade zmien Právnych predpisov, ktoré sa dotýkajú obsahu Zmluvy alebo v prípade podstatných zmien podmienok na strane niektorej zo Zmluvných strán. Ak v tejto Zmluve nie je uvedené inak (napr. bod 15.2. Zmluvy), Zmluvu môžu Zmluvné strany meniť a dopĺňať po vzájomnej dohode písomne vyhotovenými dodatkami.
   3. Súčasťou tejto Zmluvy sú:

**príloha č. 1 – Zoznam ekonomicky oprávnených nákladov**

**príloha č. 2 – Maximálne ekonomicky oprávnené náklady**

**príloha č. 3 – Výnosy**

**príloha č. 4 – Krycí list**

**príloha č. 5 – Výkazy - vzory**

**príloha č. 6 – Štandardy dopravnej obslužnosti zmluvy**

**príloha č. 7 – Zoznam kontaktných osôb**

**príloha č. 8 – Cenový výmer**

**príloha č. 9 – Modelový výpočet Príspevku, Predpokladaného Príspevku a spôsobu ich úhrady**

ako je neoddeliteľné prílohy a

**príloha č. 10 – Subdodávatelia**

ako jej oddeliteľná príloha.

* 1. Zmluva sa vyhotovuje v 6 (šesť) obsahovo zhodných rovnopisoch, z toho 3 ( tri) vyhotovenia sú určené pre každú Zmluvnú stranu.

**Za Objednávateľa**

V Trnave, dňa \_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mesto Trnava

JUDr. Peter Bročka, LL.M., primátor mesta

**Za Dopravcu**

V \_\_\_\_\_\_\_\_\_\_\_\_\_\_\_\_\_\_ , dňa \_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[obchodné meno uchádzača]

[meno a priezvisko zástupcu, funkcia]